(Οι απαντήσεις είναι ενδεικτικές και προσαρμοσμένες στο επίπεδο των απαντήσεων που θα μπορούσαν να δώσουν οι μαθητές) - PDF Free Download\nDownload "(Οι απαντήσεις είναι ενδεικτικές και προσαρμοσμένες στο επίπεδο των απαντήσεων που θα μπορούσαν να δώσουν οι μαθητές)"\n1 (Οι απαντήσεις είναι ενδεικτικές και προσαρμοσμένες στο επίπεδο των απαντήσεων που θα μπορούσαν να δώσουν οι μαθητές) Α1. Με ανάλογο τρόπο και οι οικοδόμοι και όλοι οι άλλοι (τεχνίτες) χτίζοντας, δηλαδή, με καλό τρόπο σπίτια θα γίνουν καλοί οικοδόμοι, όμως χτίζοντας με κακό τρόπο, κακοί. Γιατί, αν δεν ήταν έτσι τα πράγματα, καθόλου δεν θα χρειαζόταν ο δάσκαλος, αλλά όλοι θα ήταν καλοί ή κακοί από τη γέννησή τους. Το ίδιο λοιπόν συμβαίνει και με τις αρετές δηλαδή κάνοντας όσα συμβαίνουν στις συναλλαγές μας με τους άλλους ανθρώπους γινόμαστε άλλοι δίκαιοι και άλλοι άδικοι, κάνοντας όμως όσα έχουν μέσα τους το στοιχείο του φόβου και συνηθίζοντας να αισθανόμαστε φόβο ή θάρρος, άλλοι γινόμαστε ανδρείοι και άλλοι δειλοί. Το ίδιο συμβαίνει και με όσα έχουν σχέση με τις επιθυμίες και με την οργή (μας) άλλοι, δηλαδή, γίνονται σώφρονες και πράοι, ενώ άλλοι ακόλαστοι και οργίλοι, άλλοι με το να συμπεριφέρονται σ αυτά με αυτόν τον συγκεκριμένο τρόπο και άλλοι με εκείνο τον τρόπο. Και με έναν λόγο λοιπόν από όμοιες ενέργειες διαμορφώνονται τα μόνιμα στοιχεία του χαρακτήρα μας. Γι αυτό πρέπει να προσδίδουμε μια ορισμένη ποιότητα στις ενέργειές μας γιατί σύμφωνα με τις διαφορές αυτών διαμορφώνονται και τα μόνιμα στοιχεία του χαρακτήρα μας. Β1. «καὶ διαφέρει τούτῳ πολιτεία πολιτείας ἀγαθὴ φαύλης»: Ο Αριστοτέλης διακρίνει τα πολιτεύματα σε καλά και λιγότερο καλά και όχι σε καλά και κακά. Παρατηρείται, λοιπόν, ότι η λέξη «φαύλης» (που κανονικά «φαῦλος» σημαίνει κακός, ευτελής, ασήμαντος) χρησιμοποιείται εδώ με διαφορετική σημασία, έτσι ώστε να ανταποκρίνεται στις αντιλήψεις του φιλοσόφου. Η αναφορά αυτή στη διάκριση των πολιτευμάτων φαίνεται, με την πρώτη ματιά, να μη σχετίζεται με το θέμα του κειμένου και να αποτελεί μια παρέκβαση. Κάτι τέτοιο, όμως, δεν ισχύει, καθώς στόχος του φιλοσόφου είναι να συνδέσει την αξία των πολιτευμάτων με την αρετή των πολιτών. Συγκεκριμένα, ο Αριστοτέλης δεν πιστεύει ότι υπάρχουν κακά πολιτεύματα, αφού πρωταρχικός στόχος όλων των νομοθετών, και άρα και των πολιτευμάτων μέσα στα οποία δρουν, είναι να κάνουν τους πολίτες ενάρετους ασκώντας τους στην ηθική αρετή, προκειμένου να φτάσουν στον ύψιστο στόχο, την ευδαιμονία. Το κριτήριο διάκρισης των πολιτευμάτων σε καλά και λιγότερο καλά αφορά τον βαθμό επιτυχίας του έργου των νομοθετών: όσο δηλαδή πιο κοντά στον στόχο τους φτάνουν, να οδηγήσουν τους πολίτες στην ηθική αρετή, και άρα στην ευδαιμονία, τόσο πιο καλό θεωρείται και το πολίτευμα. Κύριο έργο των νομοθετών είναι να κάνουν, με τους νόμους, τους πολίτες ηθικούς, ενάρετους, να τους σταθεροποιήσουν στον δρόμο της αρετής για να είναι και η πολιτεία αγαθή.\n2 «Ἔτι ἐκ τῶν αὐτῶν καὶ διὰ τῶν αὐτῶν καὶ γίνεται πᾶσα ἀρετὴ καὶ φθείρεται»: Ο Αριστοτέλης προσθέτει νέο επιχείρημα, με το οποίο δείχνει ότι η αρετή είναι προϊόν εθισμού και η ποιότητά της εξαρτάται από την ποιότητα του εθισμού που την προκαλεί. Η δημιουργία και ο εκφυλισμός της επίκτητης ιδιότητας προκύπτουν από αντίστοιχους λόγους και ποιότητα εθισμού. Έτσι για συγκεκριμένους λόγους και με την κατάλληλη άσκηση οι άνθρωποι κατακτούν την αρετή και ακριβώς για τους αντίθετους λόγους και με την ακατάλληλη άσκηση η αρετή εκφυλίζεται. Ο Αριστοτέλης εννοεί μάλλον μια διαδικασία «δόμησης» και «αποδόμησης» της αρετής ενισχύοντας τη θέση του για τον επίκτητο χαρακτήρα της. Τα ρήματα «γίνεται φθείρεται» μας παραπέμπουν στο θεμελιώδες αντιθετικό ζεύγος της φιλοσοφικής σκέψης «γένεσις φθορά». Για τον Αριστοτέλη, αυτή ήταν μια φυσική διαδικασία μονόδρομη: γένεση -> αύξηση -> τελείωση -> παρακμή -> φθορά (αποδίδεται έργο στον Αριστοτέλη με τίτλο Περί Γενέσεως και Φθοράς). Αυτή, λοιπόν, η διαδικασία ακολουθείται και στις ηθικές αρετές. Κάθε αρετή για τους ίδιους λόγους και χρησιμοποιώντας τα ίδια μέσα γεννιέται και με την καλή εξάσκηση κατακτιέται, ενώ με την κακή εξάσκηση χάνεται. «ἐκ τῶν ὁμοίων ἐνεργειῶν αἱ ἕξεις γίγνονται»: Στην ενότητα αυτή εμφανίζεται μια νέα έννοια, η «ἕξις». Η λέξη αυτή ετυμολογικά παράγεται από το θέμα του μέλλοντα του ρήματος «ἔχω» και συγκεκριμένα από το σεχ- < hεχ- < ἑχ + την παραγωγική κατάληξη σις, η οποία δηλώνει ενέργεια. Αρχική σημασία της λέξης είναι το να κατέχει κανείς συνέχεια κάτι που έχει αποκτήσει. Για τον Αριστοτέλη η λέξη απέκτησε ηθικό περιεχόμενο: είναι τα μόνιμα στοιχεία του χαρακτήρα μας, που αποκτιούνται με την επίμονη άσκηση και την επανάληψη συγκεκριμένων ενεργειών. Οι «ἕξεις» είναι ένα από τα «γινόμενα ἐν τῇ ψυχῇ». Τα άλλα δύο είναι τα πάθη και οι δυνάμεις. Πάθη (π.χ. επιθυμία, οργή, φόβος, χαρά, φιλία, μίσος) είναι όσα έχουν ως αποτέλεσμα την ευχαρίστηση ή τη δυσαρέσκεια. Οι δυνάμεις είναι οι δυνατότητες συμμετοχής στα πάθη, οι οποίες δεν αρκούν από μόνες τους για να χαρακτηριστεί κανείς καλός ή κακός, αλλά πρέπει να γίνουν μόνιμα στοιχεία του χαρακτήρα του. Τα μόνιμα αυτά στοιχεία αποκτιούνται με την επανάληψη μιας πράξης, που συνιστά την «ἕξιν». Ακριβώς ότι η «ἕξις» απορρέει από εθισμό και δεν είναι κάτι έμφυτο φαίνεται και από τη χρήση του ρήματος «γίνονται», το οποίο δείχνει ότι η «ἕξις» προκύπτει μέσα από μία διαδικασία, από ένα βαθμιαίο τρόπο διαμόρφωσής της και κατάκτησής της από τον άνθρωπο. Σήμερα η λέξη έχει αποκτήσει ψυχολογικό περιεχόμενο και είναι η συνήθεια ως αποτέλεσμα επανάληψης, μάθησης ή συνεχούς επίδρασης του ίδιου παράγοντα. Β2. α) Η συλλογιστική πορεία που ακολουθεί ο φιλόσοφος στο συγκεκριμένο απόσπασμα είναι αναλογική. Ο ρόλος των τριών λέξεων «Οὕτω δὴ καὶ» είναι εισαγωγικός στο νέο επιχείρημα του Αριστοτέλη. Συγκεκριμένα, το τροπικό επίρρημα «οὕτω», είναι ομοιωματικό προς τα προηγούμενα και δηλώνει αναλογική θεώρηση του θέματος που ακολουθεί. Ο φιλόσοφος, συνεπώς, χρησιμοποιεί σ αυτή την ενότητα αναλογικό συλλογισμό: όπως για\n3 την εκμάθηση των τεχνών είναι απαραίτητος ο εθισμός σε κατάλληλες ενέργειες, έτσι και για την κατάκτηση των ηθικών αρετών έχει σημασία η επανάληψη ίδιων πράξεων («ὁμοίων ἐνεργειῶν»). β) Ο Αριστοτέλης τεκμηριώνει την άποψή του με παραδείγματα: Ο Αριστοτέλης προβαίνει στην παρουσίαση τριών παραδειγμάτων για να δείξει ότι, όπως και στις τέχνες, έτσι και στις αρετές η απόκτησή τους γίνεται με τον εθισμό και η ποιότητά τους εξαρτάται από την ποιότητα του εθισμού που προηγήθηκε. Ειδικότερα, το πρώτο παράδειγμα «πράττοντες γὰρ τὰ ἐν τοῖς συναλλάγμασι τοῖς πρὸς τοὺς ἀνθρώπους γινόμεθα οἳ μὲν δίκαιοι οἳ δὲ ἄδικοι» αναφέρεται στις κοινωνικές σχέσεις των ανθρώπων. Ο τρόπος με τον οποίο οι άνθρωποι μαθαίνουν να συναλλάσσονται, αυτός καθορίζει και την ποιότητα του χαρακτήρα τους ως προς αυτό. Αν μαθαίνουν να είναι δίκαιοι στις συναλλαγές τους, γίνονται δίκαιοι, αν όχι, άδικοι. Η διαμόρφωση του ήθους γίνεται υπόθεση του ίδιου του ανθρώπου, ο οποίος και έχει την ευθύνη των πράξεων του. Με το δεύτερο παράδειγμα «πράττοντες δὲ τὰ ἐν τοῖς δεινοῖς καὶ ἐθιζόμενοι φοβεῖσθαι ἢ θαρρεῖν οἳ μὲν ἀνδρεῖοι οἳ δὲ δειλοὶ» ο Αριστοτέλης δείχνει ότι ο τρόπος με τον οποίο οι άνθρωποι μαθαίνουν να αντιμετωπίζουν τις δύσκολες και αντίξοες καταστάσεις στη ζωή τους, διαμορφώνει τη στάση και τη συμπεριφορά τους. Έτσι αν μαθαίνουν να αντιμετωπίζουν ψύχραιμα και με σθένος τις δυσκολίες χωρίς να αγνοούν τους κινδύνους, γίνονται ανδρείοι, αν όχι, δειλοί. Τέλος, το τρίτο παράδειγμα παραπέμπει στις επιθυμίες και στα ανθρώπινα πάθη. «Ὁμοίως δὲ καὶ τὰ περὶ τὰς ἐπιθυμίας ἔχει καὶ τὰ περὶ τὰς ὀργάς οἳ μὲν γὰρ σώφρονες καὶ πρᾶοι γίνονται, οἳ δ ἀκόλαστοι καὶ ὀργίλοι, οἳ μὲν ἐκ τοῦ οὑτωσὶ ἐν αὐτοῖς ἀναστρέφεσθαι, οἳ δὲ ἐκ τοῦ οὑτωσί.» Με αυτό ο Αριστοτέλης εξηγεί ότι ο τρόπος με τον οποίο αντιμετωπίζουν οι άνθρωποι τον ίδιο τον εαυτό τους και μάλιστα τις επιθυμίες και τις ορμές τους, καθορίζει τον χαρακτήρα τους. Αν μαθαίνουν να τιθασεύουν και να εκλογικεύουν τις επιθυμίες και τις ορμές τους, γίνονται συνετοί και πράοι, αν όχι, ασύδοτοι και οξύθυμοι. Συνεπώς, ο τρόπος με τον οποίο οι άνθρωποι διαχειρίζονται τα τρία αυτά πεδία εκδήλωσης της συμπεριφοράς τους είναι καθοριστικός για την ηθική ποιότητά τους.\n4 Β.3. (σ.128) Ένας τέτοιος λόγιος ψυχοσύνθεση του Πλάτωνα. Β4. γηγενής: γινόμενον (και όλοι οι τύποι του γίγνομαι στο κείμενο) ἐσθλός: ἐστίν (και όλοι οι τύποι του εἰμί στο κείμενο) μισαλλοδοξία: συναλλάγμασι δέος: δειλοί/δεινοῖς στρεβλός: ἀναστρέφεσθαι Γ1. Μου φαίνεσαι, είπα εγώ, ότι αναφέρεις ικανοποιητική απόδειξη, ότι δηλαδή αυτή δεν είναι η τέχνη των ρητόρων, την οποία αν την αποκτήσει κάποιος, θα μπορούσε να γίνει ευτυχισμένος. Κι όμως εγώ νόμιζα πως κάπου εδώ θα εμφανισθεί η επιστήμη, την οποία αναζητούμε από παλιά (τόση ώρα). Γιατί και οι ίδιοι οι άνδρες, οι ρήτορες, όταν συναναστρέφομαι μαζί τους, μου φαίνονται, Κλεινία, ότι είναι πάρα πολύ σοφοί και η τέχνη τους σχεδόν θεϊκή και υψηλή. Και πράγματι δεν είναι παράξενο γιατί αποτελεί ένα μέρος της τέχνης των μάγων και είναι λίγο κατώτερη από εκείνη. Γιατί η πρώτη (η τέχνη των μάγων) γητεύει τις οχιές, τις δηλητηριώδεις αράχνες (τα σφαλάγκια) και τους σκορπιούς και τα άλλα θηρία και τις ασθένειες, ενώ η δεύτερη (η τέχνη των ρητόρων) τυχαίνει να γητεύει και να καταπραΰνει τους δικαστές και όσους συμμετέχουν στις συνελεύσεις του δήμου και στα υπόλοιπα πλήθη. Γ.2. φάτε ἐκτῶ τινῶν (ὦ) εὒδαιμον ᾠήθη\n5 πεφάνθω παλαίτερον (ὦ) κήλησι τύχοιεν ἐσομέναις Γ.3.α μοι: δοτική προσωπική του κρίνοντος προσώπου στο «δοκεῖς» εὐδαίμων: κατηγορούμενο στο «τις» από το συνδετικό ρήμα «ἂν εἲη» ἣν: αντικείμενο στο ρ. «ζητοῦμεν» ἐκείνης: γενική συγκριτική από το «ὑποδεεστέρα» οὖσα: κατηγορηματική μετοχή από το ρ. «τυγχάνει» Γ.3.β. κτησάμενος: επιρρηματική υποθετική μετοχή, συνημμένη στο υποκείμενο "τίς" (στην πρόταση υπάρχει δυνητική ευκτική (ἂν εἲη), συνεπώς μπορεί να αναλυθεί σε υποθετικό λόγο που να δηλώνει την απλή σκέψη) εἰ κτήσαιτο - ἂν εἲη Η μετοχή αναλύθηκε σε επιρρηματική υποθετική πρόταση. Εισάγεται με τον σύνδεσμο εἰ και εκφέρεται με ευκτική αορίστου (κτήσαιτο), μια και η μετοχή «κτησάμενος» είναι μετοχή αορίστου, για να σχηματιστεί η υπόθεση στον παραπάνω υποθετικό λόγο, που δηλώνει την απλή σκέψη, μια και η απόδοση είναι σε δυνητική ευκτική (ἂν εἲη).


"Όρθιος, σε δημόσια θέα" της Χρύσας Παπαδοπούλου - GRTimes.gr "Όρθιος, σε δημόσια θέα" της Χρύσας Παπαδοπούλου - GRTimes.gr\n“Όρθιος, σε δημόσια θέα” της Χρύσας Παπαδοπούλου\nTags#: Βιβλίο | Έκδοση | Κυκλοφορία\n“Όρθιος, σε δημόσια θέα: Η αγόρευση στη δίκη της Χρυσής Αυγής” της Χρύσας Παπαδοπούλου κυκλοφορεί από τις Εκδόσεις Πόλις.\n«Κυρία Πρόεδρε, κύριοι Δικαστές, αν κάτι είναι σκάνδαλο ή σκευωρία, σε αυτή τη δίκη, σίγουρα δεν εί¬ναι η άσκηση ποινικής δίωξης σε βάρος της ηγεσίας της Χρυσής Αυγής· αυτό ήταν κάτι που άργησε κιό¬λας πολλά χρόνια να γίνει. Η Πολιτική Αγωγή ζητάει την καταδίκη των κατηγορουμένων, όπως κατη¬γορούνται για όλες τις κατηγορίες, όχι γιατί αυτό απαιτεί το κοινό περί δικαίου αίσθημα –το ξέρουμε ότι δεν δικάζουμε εδώ μέσα με βάση το κοινό περί δικαίου αίσθημα–, ούτε γιατί η αθώωση των κατηγο¬ρουμένων θα σημάνει την επανεμφάνιση των ταγμάτων εφόδου της Χρυσής Αυγής στους δρόμους, ανοί¬γοντας έναν νέο κύκλο βίας και ναζιστικής τρομοκρατίας, νομιμοποιημένων πλέον και με τη βούλα της ελληνικής Δικαιοσύνης.\nΚυρία Πρόεδρε, κυρίες, κύριοι Εφέτες, ζητάμε την καταδίκη των κατηγορουμένων για την ανθρω¬ποκτονία σε βάρος του Παύλου Φύσσα και για ένταξη και διεύθυνση εγκληματικής οργάνωσης, γιατί με αυτά τα στοιχεία που παρουσιάστηκαν ενώπιόν σας, τα τελευταία τεσσεράμισι χρόνια, έχετε στα χέρια σας ό,τι χρειάζεται, και πολύ περισσότερα, για να αποφανθείτε ότι έχει αποδειχθεί η κατηγορία της έντα¬ξης και διεύθυνσης εγκληματικής οργάνωσης, από το τελευταίο μέλος της Χρυσής Αυγής μέχρι και τον Αρχηγό της. Μην αποστρέψετε το βλέμμα σας από τα στοιχεία. Αυτό ζητάμε. Όπως ανέφερε και ο κ. Αλι¬βιζάτος, τώρα είναι η ώρα των Δικαστών. Και όχι γενικά και απρόσωπα των Δικαστών, τώρα είναι η ώρα της σύνθεσης του Α΄ Τριμελούς Εφετείου Αθηνών για Κακουργήματα, συνεδρίας τής 20ής Απριλίου 2015, να απονείμει δικαιοσύνη. Δικαιοσύνη, όχι μόνο για λογαριασμό των θυμάτων και των οικογενειών τους, αλλά και για λογαριασμό ολόκληρης της ελληνικής κοινωνίας και εν ονόματι της Δημοκρατίας» από την Αγόρευση της Χρύσας Παπαδοπούλου.\nΠρολεγόμενα: Μάγδα Φύσσα, Ελευθερία Τομπατζόγλου\nΕπίμετρο: Γιώτα Τέσση-Δημήτρης Ψαρράς\nΗ Χρύσα Παπαδοπούλου γεννήθηκε το 1983 στη Θεσσαλονίκη και μεγάλωσε στο Λιτόχωρο Ολύμπου. Σπού¬δασε στη Νομική Σχολή του Α.Π.Θ. Έκανε την πρακτική της άσκηση στην Αθήνα, στο δικηγορικό γραφείο του Ανδρέα Τζέλλη. Είναι μέλος του Δικηγορικού Συλλόγου Πειραιά από το 2010 και διατηρεί το δικηγορικό της γραφείο στο κέντρο της Αθήνας. Στη δίκη της Χρυσής Αυγής, εκπροσώπησε ως συνήγορος Πολιτικής Αγω¬γής την οικογένεια του Παύλου Φύσσα.


Abebe Bikila: 2014\nΟ Paul Auster υπερασπίζεται με θάρρος και πείσμα τον πρόεδρο Ομπάμα έξι χρόνια μετά την εκλογή του ως πρόεδρου, και αφότου η δημοτικότητα του έχει φθάσει σε ιδιαιτέρως χαμηλά επίπεδα. Δημοκρατικός πολίτης, άνθρωπος με κοινωνικές ευαισθησίες και εγνωσμένης ευφυΐας η οποία τον προστάτεψε από την δαιμονική σαγήνη που ασκούν τα σύγχρονα επιστημονικοφανή παραμύθια περί μικρών Δαρβίνων, αντιθέτως, Προμηθείς είναι οι άνθρωποι πολλές φορές, αλλά και ψηφοφόρος των Δημοκρατικών πιθανότατα, ο Auster, liberal πολίτης σ’ έναν πλανήτη liberal, τον πλανήτη Νέα Υόρκη δηλαδή, ανήκει στην κατηγορία των συγγραφέων που το ταλέντο τους στο γράψιμο σχετίζεται με το κατόρθωμα να αποδώσεις στο χαρτί όλες εκείνες τις λεπτομέρειες της καθημερινής ζωής οι οποίες διαφεύγουν της προσοχής πλείστων αλλά συγκινούν ακόμα περισσότερους όταν κάποιος τις αναδείξει μέσα στην συγκλονιστική τους απλότητα. Κανενός η μύτη δεν είναι ίδια, ούτε το φτέρνισμα, συγγραφέας της κατηγορίας του Auster θα πει ευαισθησία και οξυδέρκεια στην προσέγγιση ενός θέματος και απλότητα στην γραφή.\nΟι ιστορίες του Auster είναι ιστορίες του άστεως· ισχυρίζονται πολλοί μάλιστα πως οι δημιουργοί οι οποίοι καταφέρνουν να ανατέμνουν άριστα τα σύγχρονα κοινωνικά-υπαρξιακά προβλήματα είναι πια πρωτίστως οι συγγραφείς νουάρ ιστοριών στις οποίες εμπλέκονται ντετέκτιβ, απ’ όσους δημιουργούς μοχθούν με την λησμονημένη τέχνη του μυθιστορήματος τουλάχιστον , τέχνη παραμελημένη, περιφρόνηση που είναι μάλλον περισσότερο απότοκο ιδεολογίας παρά λογικό επακόλουθο της ψηφιακής επανάστασης, ενδιαφέρουσα και μακροσκελής κουβέντα αυτή πάντως.\nΘέλουμε δεν θέλουμε, το urban frustration είναι το νέο χτυποκάρδι. Τα ρομάντσα και τα μελοδράματα που λάμβαναν χώρα κάποτε σε κήπους και αυλές, το κουβάρι των οποίων ξετυλίγονταν σε δεκάδες σελίδες από χαρτί, έγιναν υπαρξιακά αστικά παζλ που παραμένουν πάντοτε ημιτελή, σαν tag που έγινε στα πεταχτά σε κάποιον γκρι τσιμεντένιο τοίχο στην είσοδο μιας πολυκατοικίας.\nΉταν περίπου τέτοιες μέρες το 2008 όταν ο Paul Auster, μιλώντας στο BBC, δήλωνε το εξής: «ένας φίλος Νεουρκέζος μου έλεγε πρόσφατα πως έβγαλε τα χρήματα του από την τράπεζα και τα έκρυψε κάτω από το κρεβάτι του καθώς έτρεμε τις συνέπειες της οικονομικής κρίσης που ξέσπασε πριν από λίγους μήνες».\nΈξι χρόνια αργότερα, ταξιδεύοντας στην Γαλλία και την Πολωνία, πριν επισκεφθεί για πρώτη φορά την Ελλάδα, o Auster συναντά παντού ανθρώπους πνιγμένους στη μιζέρια και την απογοήτευση. Ο κόσμος έχει δει και καλύτερες ημέρες θέλει να μας πει ο Auster, το ίδιο και η Αμερική άλλωστε, μιας και ο ίδιος ανέφερε πως η χώρα του είναι τόσο πολωμένη όσο ποτέ άλλοτε έπειτα από το... 1861, όταν και ξεκίνησε δηλαδή ο Αμερικάνικος Εμφύλιος Πόλεμος!\nΑκούγοντας τον Αμερικάνο συγγραφέα να μην διστάζει να τραβήξει στα άκρα το επιχείρημα πως η χώρα του ταλανίζεται από τον «πόλεμο» των Ρεπουμπλικάνων εναντίον των Δημοκρατικών, όπως το έθεσε ο ίδιος το ζήτημα, αναρωτιέται κανείς σε πόσα δευτερόλεπτα θα είχε χαρακτηριστεί λαϊκιστής από τη μεγάλη πλειοψηφία του κοινού που τον απόλαυσε στη Στέγη αν ήταν Έλληνας στην καταγωγή, συμπαθούσε τον ΣΥΡΙΖΑ, και η δήλωση του αφορούσε προφανώς το πολιτικό σκηνικό της Ελλάδας.\nΡητορικό το ερώτημα, περιττό να το πω.\nPosted by Abebe Bikila at 2:37 AM No comments:\nLabels: Paul Auster, U.S.A., ρεπόρτερ ερυθρόδερμος\nPaul Aster I\nΟ Paul Auster φαίνεται ωραίος τύπος. Διαβάζοντας τα αυτοβιογραφικά του κείμενα, σχηματίζεις εύκολα την άποψη πως τρέφει ιδιαίτερη αγάπη, όχι για την εξουσία ή τις μακαρονάδες, αλλά για τους ανθρώπους, ειδικά δε για τους καθημερινούς ανθρώπους.\nΙκανός συγγραφέας, μεγάλος συγγραφέας πάντως δεν είναι, είναι όμως μεγάλος Αμερικάνος συγγραφέας. Ειδική κατηγορία από μόνοι τους, οι μεγάλοι Αμερικάνοι συγγραφείς γράφουν για την Αμερικάνικη πόλη, ταξιδεύουν νοερά στην Αμερικάνικη ενδοχώρα, ανατέμνουν το Αμερικάνικο Όνειρο· κατά συνέπεια, κερδίζουν δύσκολα το βραβείο Nobel. Μικρό το κακό, είπε εμμέσως ο Auster στην πρόσφατη επίσκεψη του στην Αθήνα.\nΑν σκεφτεί κανείς πως οι Αμερικάνοι συγγραφείς για μια σειρά από λόγους, ανάμεσα στους οποίους και το προνόμιο να γράφουν στην παγκόσμια γλώσσα, καταλαμβάνουν με άνεση το μεγαλύτερο μερίδιο της παγκόσμιας αγοράς του βιβλίου, λογικό είναι οι Ευρωπαίοι να κρατούν επιμόνως το βραβείο Nobel μακριά από τα βουτηγμένα στη Nutella Αμερικάνικα χέρια. Τα βραβεία, όπως και η πρώτη εντύπωση που σχηματίζεις για έναν άνθρωπο άλλωστε, μπορεί να μην αποκαλύπτουν τα πάντα γύρω από ένα ζήτημα, εξιτάρουν ωστόσο την περιέργεια ώστε να σκάψεις βαθύτερα.\nΟι μεγάλοι Αμερικάνοι συγγραφείς, οπωσδήποτε λιγότερο εκλεπτυσμένοι στην τέχνη της γραφής συγκρινόμενοι με τους Ευρωπαίους στυλίστες, αναζητούσαν από πάντοτε την Αμερική. Κάθε σπουδαίο Αμερικάνικο μυθιστόρημα επιχείρησε να δημιουργήσει έναν κοινό τόπο για την Αμερική, τόπος ο οποίος θα αποτελούσε το λεξικό της Αμερικάνικης κουλτούρας. Τα περισσότερα Αμερικάνικα μυθιστορήματα, είτε χαρακτηρίζονταν «Νεοϋρκέζικα», είτε road trip που διέσχιζαν την Αμερικάνικη έρημο ενόσω αναζητούσαν το Αμερικάνικο Όνειρο, επιχειρούσαν πάντοτε να κατασκευάσουν μια συνεκτική εικόνα για την Αμερική, το έθνος των πολλών εθνών.\nΚαμία απ’ αυτές τις προσπάθειες πάντως δεν εμπόδισε ένα πειραχτήρι σαν τον Μπροντιγιάρ να τολμήσει να θολώσει τα νερά που ξεδιψούν το Αμέρικα, θα έλεγε κανείς πως θέλησε να τους πληρώσει με το ίδιο, επίχρυσο καθότι ευρείας κυκλοφορίας,νόμισμα. Ο Γάλλος ακροβάτης εννοιών και νοημάτων επιχείρησε ένα ακόμη road trip στην Αμερικάνικη ενδοχώρα που οδήγησε, θαρρείς μαθηματικά, σε αβαρή, ελαφρώς ανισόρροπα συμπεράσματα όσον αφορά την ουτοπία της κατασκευής ενός «κοινού τόπου» στην πολυσυλλεκτική Αμερικάνικη κουλτούρα, κατά τα πρότυπα του πάλαι ποτέ American Frontier.\nΤο ζήτημα της αναζήτησης της Αμερικάνικης ταυτότητας πάντως έγινε ζήτημα οικουμενικό από την στιγμή που ο Μέλβιλ έστειλε τον ήρωα του στην μέση του ωκεανού, τον ομφαλό του πλανήτη Γη, να κυνηγά φάλαινες. Στην πραγματικότητα, η Αμερική εκείνη την στιγμή ξεκίνησε να βάζει τις βάσεις τις μελλοντικής παγκόσμιας κυριαρχίας της.\nΠολύ σύντομα, ο καπετάνιος θα γινόταν πλανητάρχης και οι φάλαινες από κυρίαρχοι των ωκεανών θα γίνονταν μαργαρίνη αλειμμένη στο ψωμί του μέσου Αμερικάνου πολίτη.\nPosted by Abebe Bikila at 10:58 AM No comments:\nΤο ουσιώδες στη συζήτηση που κάνουμε δεν είναι το μέγεθος του νέου προεδρικού παλατιού στην Άγκυρα το οποίο ο Ερντογάν εγκαινίασε περιχαρής πρόσφατα. Τα Αμερικάνικα μέσα ενημέρωσης το βρίσκουν μάλλον δύσκολο να αφήσουν ασχολίαστο το γεγονός πως το παλάτι διαθέτει περισσότερο χώρο από τον Λευκό Οίκο, συζητήσιμη μπηχτή πάντως αν θέλετε την γνώμη μου διότι άλλωστε... δικαιούνται λέτε οι Αμερικάνοι να εξανίστανται για την λατρεία ποσοτήτων και μεγεθών; Όπως και να το κάνουμε, δεν είναι πλέον κρυφό πως το παλάτι της Άγκυρας επιθυμεί σφόδρα, και εργάζεται σκληρά πάνω σ’ αυτό, να αποτελέσει το διοικητικό κέντρο του υπό ίδρυση Σουνιτικού βασίλειου της Μέσης Ανατολής.\nΑξίζει να αναφερθεί πως ο Ερντογάν περιστοιχίζεται από έναν άνθρωπο ο οποίος μοιάζει να έχει ξεπηδήσει μέσα από τις λιγότερο πληκτικές σελίδες ιστορικών βιβλίων, βιβλία στα οποία οι βασικοί χαρακτήρες φαντάζουν πρωτόφαντοι ήρωες στα μάτια του διψασμένου για ιστορικά συμβάντα αναγνώστη που ενηλικιώνεται στον 21ο αιώνα.\nΟ Νταβούτογλου, το ιστορικό πρόσωπο στο οποίο αναφερόμαστε, είναι ένας διανοούμενος που συμμετέχει στην άσκηση εξουσίας με κίνητρα και επιθυμίες που προσιδιάζουν σε μια εποχή ολωσδιόλου αντίθετη από εκείνη που αντιπροσωπεύει ο πρώην καγκελάριος της Γερμανίας Σρέντερ, όχι πάντως και ο Ντομινίκ Στρος Καν ο οποίος λάγνος για εξουσία και μουνί καθώς ήταν, δεν αποτελεί σε καμία περίπτωση φαινόμενο της εποχής μας· αντιθέτως, η περίπτωση του συναντάται πολύ συχνά στην ιστορία της διακυβέρνησης του κόσμου. Αναφέραμε τον Σρέντερ σαν παράδειγμα, αλλά στην θέση του Γερμανού θα μπορούσε κάλλιστα να βρισκόταν ο Μπαρόζο, για να μην αναφέρω τον Βαγγέλη Βενιζέλο. Περιττό νομίζω να εντρυφύσω στα κίνητρα και τις πολιτικές ιδέες ανθρώπων όπως ο, κάποτε Μαοϊκός, Μανουέλ Μπαρόζο· όσο για τον Ρομπέι, προφανώς ονειρεύεται Ρωμαϊκά μεγαλεία αν κρίνει κανείς από το εξώφυλλο του βιβλίου του.\nΌπως και να ‘χει, ο Νταβούτογλου δεν εγκαινιάζει κάτι νέο στην παγκόσμια πολιτική αρένα απλά υπενθυμίζει σε όλους μας την εποχή που οι ιδέες και τα πιστεύω (ενίοτε αρκούντως καταστροφικά και τα δύο τους), ή ακόμα και οι μονομανίες και οι φαντασιώσεις, καθόριζαν σε μεγάλο βαθμό την αποστολή, ή τουλάχιστον την αίσθηση του καθήκοντος της αποστολής, ενός ισχυρού ανδρός.\nΗ απόσταση που χωρίζει την ποιότητα των σκέψεων του Νταβούτογλου έναντι εκείνων του Βενιζέλου είναι ανάλογη της διαφοράς δυναμικής μεταξύ της Τουρκίας και της Ελλάδας την δεδομένη ιστορική στιγμή.\nΗ δαιμονοποίηση του, όντως υπαρκτού, «δαίμονα» της Τουρκίας έναντι άλλων «δαιμόνων» που την βγάζουν καθαρή στα ρεπορτάζ του BBC και του CNN (βλέπε Ισραήλ), δεν θα ‘πρεπε να εκπλήσσει κανέναν. Υποτίθεται πως είναι ο ντόπιος άρχοντας εκείνος ο οποίος ορίζει τον πήχυ στην χάραξη εθνικής πολιτικής· στην πραγματικότητα, τα ζητούμενα της εθνικής πολιτικής ενός κράτους καθορίζονται και από τους συσχετισμούς δυνάμεων αλλά και τους ανταγωνισμούς των ισχυρών κρατών.\nΟ Ερντογάν πάντως δεν είναι Κεμάλ, με την έννοια πως ο πρώτος επιθυμεί ρητά να αψηφά, όσο αυτό είναι δυνατόν, τις επιθυμίες και τις προσταγές των ισχυρών κρατών της Δύσης, ενώ ο δεύτερος μεταμορφώθηκε από στρατηγός σε παγκόσμιο ηγέτη αφότου ακριβώς ξεκίνησε το κολοσσιαίο πρόγραμμα του εκδυτικισμού (κάπως παράλογου και οπωσδήποτε καταστροφικού εν μέρει στον βαθμό που επιχειρήθηκε) της πρώην Οθωμανικής Αυτοκρατορίας, εκσυγχρονισμός ο οποίος, όπως γνωρίζουμε, πάντοτε επιβάλλεται με την ισχύ των όπλων, των χρηματαγορών ή ενός εμπάργκο, εξού και η δημόσια περιφρόνηση του Ερντογάν προς τον σημαντικότερο Τούρκο που έζησε τον 20ο αιώνα.\nΦθάνοντας στο τέλος ας σημειώσουμε πως ο Αντώνης Σαμαράς δεν είναι άλλο πράμα από το κωμικό, για να μην πω γελοίο, αντίγραφο του Ερντογάν. Όσο για τον ΣΥΡΙΖΑ, ετούτος είναι πιθανό να κληθεί να κυβερνήσει την χώρα σε μια χρονική στιγμή κατά την οποία η λεγόμενη οικονομική κρίση, ή κρίση χρέους, θα πάψει να ονοματίζεται κατ’ αυτόν τον τρόπο από τα διεθνή και εγχώρια ΜΜΕ, αφού θα έχουμε πλέον περάσει στην επόμενη πίστα, στην πίστα όπου η ζωή του τόπου θα ορίζεται λιγότερο πλέον από τις αντιπαραθέσεις για απολύσεις και ανεργία και περισσότερο με βάση προβλήματα, πραγματικά ή και φανταστικά, που θα αφορούν τις διεθνείς σχέσεις της χώρας αλλά και το ρόλο της στο ιστορικό σίριαλ, με διακοπές για διαφημίσεις, που κάποτε ονομάστηκε ως «Ανατολικό Ζήτημα».\nPosted by Abebe Bikila at 4:11 AM No comments:


13-01-2017 - 15:10μμ\nΗ προθεσμία υποβολής των ηλεκτρονικών αιτήσεων συμμετοχής αρχίζει στις 18 Ιανουαρίου 2017 ημέρα Τετάρτη και ώρα 12:00 και λήγει την 1 Φεβρουαρίου 2017, ημέρα Τετάρτη και ώρα 14:00.\nΙΙ. Να αποστείλουν με συστημένη επιστολή στο ΚΕΘΕΑ στη διεύθυνση: ΚΕΘΕΑ – Πρόσκληση Εκδήλωσης Ενδιαφέροντος – Κωδικός Θέσης (π.χ. ΨΥΧ-ΗΠ-ΑΡ) – Σορβόλου 24, 116 36 Μετς , Αθήνα – σε φάκελο μεγέθους Α4, τα απαιτούμενα δικαιολογητικά.


«Φρένο» στην ένταξη της Β. Μακεδονίας στην ΕΕ βάζει η Μέρκελ | Ανεξάρτητος Σαρωνικός Blog\n«Φρένο» στην ένταξη της Β. Μακεδονίας στην ΕΕ βάζει η Μέρκελ\nBy Ανεξάρτητος Σαρωνικός on 8 Ιουνίου 2019\n«Μπλόκο» στην άμεση έναρξη των ενταξιακών διαπραγματεύσεων της Αλβανίας και της Βόρειας Μακεδονίας, έβαλε η Άγκελα Μέρκελ.\nΕιδικότερα, η Καγκελάριος απάντησε αρνητικά στην επιθυμία της Ευρωπαϊκής Επιτροπής για άμεση έναρξη διαπραγματεύσεων με τις δύο χώρες. Σύμφωνα με δημοσιεύματα της Sueddeutsche Zeitung και του οικονομικού ειδησεογραφικού ιστότοπου finanzen.de, μιλώντας την Πέμπτη στην Επιτροπή Εξωτερικών Υποθέσεων της Bundestag, η Μέρκελ κατέστησε σαφές ότι μια σχετική απόφαση θα μπορούσε να ληφθεί από γερμανικής πλευράς το νωρίτερο τον Οκτώβριο.\nΤην Πέμπτη το γερμανικό ομοσπονδιακό Κοινοβούλιο ενέκρινε, με τις ψήφους όλων των κομμάτων εκτός της Εναλλακτικής για τη Γερμανία (AfD) και της Αριστεράς, το Πρωτόκολλο Εισδοχής της Βόρειας Μακεδονίας στο ΝΑΤΟ, υιοθετώντας την εισήγηση της κυβέρνησης, η οποία δήλωσε πεπεισμένη ότι η ένταξη της χώρας «θα συμβάλει στην ασφάλεια και τη σταθερότητα στον ευρωατλαντικό χώρο».


ΤΡΙΗΜΕΡΟ ΕΟΡΤΑΣΤΙΚΩΝ ΕΚΔΗΛΩΣΕΩΝ ΣΤΗΝ ΑΚΑΔΗΜΙΑ. ΕΟΡΤΗ ΤΩΝ ΑΓΙΩΝ ΚΥΡΙΛΛΟΥ ΚΑΙ ΜΕΘΟΔΙΟΥ - Ορθόδοξος Ακαδημία Κρήτης\nΜε την ευκαιρία της εορτής των Αγίων Κυρίλλου και Μεθοδίου, Φωτιστών των Σλάβων (Παρασκευή, 11 Μαΐου 2018), στη μνήμη των οποίων έχει αφιερωθεί το Παρεκκλήσι της Ορθοδόξου Ακαδημίας Κρήτης (ΟΑΚ)\nΜε την ευκαιρία της εορτής των Αγίων Κυρίλλου και Μεθοδίου, Φωτιστών των Σλάβων (Παρασκευή, 11 Μαΐου 2018), στη μνήμη των οποίων έχει αφιερωθεί το Παρεκκλήσι της Ορθοδόξου Ακαδημίας Κρήτης (ΟΑΚ), θα γίνουν στο Ίδρυμα οι ακόλουθες ιερές ακολουθίες και εκδηλώσεις:\nΏρα 17:00 Συμπεράσματα από την πρωινή Ημερίδα Σλαβολόγων, με τη συμμετοχή Καθηγητών και Ερευνητών, που εξετάζουν το έργο των Αγίων Θεσσαλονικέων αδελφών Κυρίλλου και Μεθοδίου, στη συνεδριακή αίθουσα της ΟΑΚ.\nΘα ακολουθήσει συζήτηση για τα σύγχρονα προβλήματα επανευαγγελισμού της Ευρώπης.\nΏρα 18:00 Μέγας Αρχιερατικός Εσπερινός της εορτής, χοροστατούντος του Σεβασμ. Μητροπολίτου Κισάμου και Σελίνου κ. Αμφιλοχίου.\nΨάλλουν μέλη του Συνδέσμου Ιεροψαλτών «Γεώργιος ο Κρης», με χοράρχη τον Δημήτριο Κυτάκη.\nΏρα 19:00 Συναυλία-συνάντηση της Χορωδίας της Ιεράς Μητροπόλεως Κισάμου και Σελίνου, υπό τη διεύθυνση του εκπαιδευτικού μουσικοδιδασκάλου Γεωργίου Χαχλάκη, με τη μεικτή Χορωδία «Άγιος Ιωάννης Χρυσόστομος» Θεσσαλονίκης, Τμήμα του Πολιτιστικού Σωματείου «Άγιος Ιωάννης ο Χρυσόστομος», με μαέστρο τον Καθηγητή Θεολογίας (Α.Π.Θ.) και Μουσικό Χρυσόστομο Σταμούλη, με τραγούδια της Μικράς Ασίας, καθώς και χορωδιακές διασκευές σύγχρονου ελληνικού τραγουδιού.\nΑντί εισιτηρίου οι συμμετέχοντες θα μπορούν να προσφέρουν διάφορα είδη για την ενίσχυση του Αννουσάκειου Ιδρύματος της Μητροπόλεώς μας (τυποποιημένα τρόφιμα, φαρμακευτικά είδη κ.ά.).


Κάλπικος καβγάς για την αποπληρωμή της δόσης του χρέους | ΕΚΛΟΓΕΣ ΓΕΝΑΡΗΣ 2015 | ΡΙΖΟΣΠΑΣΤΗΣ\nΔιαβεβαιώσεις για την ομαλή αποπληρωμή και εξυπηρέτηση του κρατικού χρέους έδωσε ο πρόεδρος του ΣΥΡΙΖΑ, Αλ. Τσίπρας. Στο πλαίσιο συνέντευξης στην εφημερίδα «Real News», σημείωσε πως η κυβέρνησή του σκοπεύει να αποπληρώσει κανονικά τα ομόλογα που λήγουν το Μάρτη. Διευκρίνισε σχετικά πως η κυβέρνηση ΣΥΡΙΖΑ θα αξιοποιήσει τα ήδη υπάρχοντα εργαλεία άντλησης ρευστότητας και συγκεκριμένα τις εκδόσεις έντοκων γραμματίων. Από την πλευρά του, το υπουργείο Οικονομικών διευκρίνισε πως «η έκδοση εντόκων γραμματίων δεν θα είναι απλή διαδικασία ρουτίνας», καθώς η χρήση τους δεν μπορεί να ξεπεράσει τα 15 δισ. ευρώ, ποσό που ήδη έχει καλυφθεί. Το συγκεκριμένο πλαφόν προβλέπεται στις συμφωνίες με την τρόικα, ενώ για τυχόν υπέρβαση απαιτείται «ένα πρώτο βήμα συνεννόησης με την πλευρά των δανειστών», σύμφωνα με το υπουργείο Οικονομικών. Η παραπάνω «συζήτηση» αποκαλύπτει ανάγλυφα τις στρατηγικές συμπλεύσεις ανάμεσα στη συγκυβέρνηση και τον ΣΥΡΙΖΑ.\nΣχετικά με την ικανότητα των ελληνικών τραπεζών να χρηματοδοτήσουν τις εκδόσεις έντοκων γραμματίων, ο ΣΥΡΙΖΑ επισημαίνει πως «ο κ. Ντράγκι είναι υπεύθυνος για τις μεγάλες συστημικές τράπεζες. Θα ήταν παράλογο και θα αποτελούσε μεγάλο πλήγμα στην Τραπεζική Ενωση στα πρώτα της βήματα, να δημιουργήσει προβλήματα σε τράπεζες που εποπτεύει». Εν ολίγοις, ομολογούν ότι θα έλθουν σε αγαστή συμφωνία με τα μέρη της τρόικας (Ευρωπαϊκή Κεντρική Τράπεζα και ΕΕ), αλλά και με τους τραπεζικούς ομίλους, για την αναχρηματοδότηση του κρατικού χρέους.\nΤο κρατικό χρέος δημιουργήθηκε αποκλειστικά για να καλυφθούν οι διευρυνόμενες ανάγκες των μονοπωλίων. Οι κυβερνήσεις χρηματοδότησαν το μεγάλο κεφάλαιο που ανέλαβε να κατασκευάσει και στη συνέχεια να αξιοποιήσει νευραλγικές υποδομές, μεταφορικά δίκτυα, οδικούς άξονες, λιμάνια, αεροδρόμια κ.ά. Διογκώθηκε με την πληρωμή υπέρογκων πολεμικών δαπανών, στο πλαίσιο της συμμετοχής του αστικού κράτους στο ΝΑΤΟ και άλλες ιμπεριαλιστικές ενώσεις, με τις κρατικές ενισχύσεις που δόθηκαν μέσω των «αναπτυξιακών» νόμων σε ιδιωτικές καπιταλιστικές επενδύσεις, με τις φοροελαφρύνσεις στους επιχειρηματίες κ.ά.\nΗ διαχείριση του ελληνικού κρατικού χρέους, είτε με «κούρεμα» είτε με άλλου τύπου «ελάφρυνση», θα συνδυαστεί με νέα αντεργατικά μέτρα. Οι δε ντόπιοι τραπεζίτες, στους οποίους, σε πρώτη φάση, θα απευθυνθεί και ο ΣΥΡΙΖΑ, επισημαίνουν πως οι «αγορές δεν ενδιαφέρονται για το ποιος κυβερνά τη χώρα, ενδιαφέρονται, όμως, όποιος κυβερνά να εφαρμόζει ένα αξιόπιστο πρόγραμμα οικονομικής πολιτικής που διασφαλίζει τη σταθερότητα και την ανάπτυξη»...


Ο τρόπος για την επίτευξη του σκοπού, είναι η εφαρμογή του σχεδίου «Τουρκική Hμισέληνος» - δηλαδή ο στρατηγικός τουρκικός έλεγχος των κρατών της περιοχής, δια της επιρροής, ή του στρατιωτικού καταναγκασμού. Η «Τουρκική Ημισέληνος» ξεκινά από τη βόρεια Συρία, περνά από τη βόρεια Κύπρο και φτάνει μέχρι το Ισραήλ. Η Τουρκία ενίσχυσε, όπως ισχυρίζεται την προστασία της στις ισλαμιστικές εξτρεμιστικές οργανώσεις που δημιουργήθηκαν στην Συρία και υπάρχουν ακόμη στην στις περιοχές ΒΔ και Β της Συρίας, με τις τρεις επιχειρήσεις-εισβολές στην Συρία, την "Ασπίδα του Ευφράτη" του 2016, τον "Κλάδο Ελαίας" του 2018 και την «Πηγή Ειρήνης» του 2019 και δημιούργησε μια ζώνη ασφαλείας μεταξύ Συρίας και Τουρκίας, στα Βόρεια και ΒΔ σύνορά με την Συρία, υπό τον έλεγχό στην πραγματικότητα, αυτών των τζιχαντιστικών οργανώσεων. Ταυτόχρονα, η Τουρκία δραστηριοποιείται εντατικά στον Λίβανο και στοχεύει να εκμεταλλευτεί την παρακμάζουσα οικονομία του για να αυξήσει την επιρροή της στη χώρα των κέδρων. Κατά ειρωνικό τρόπο όμως, η Χεζμπολάχ του Λιβάνου και το Ισραήλ, δεδηλωμένοι εχθροί, έχουν κοινό συμφέρον να αποτρέψουν την εμπλοκή της Τουρκίας στην περιοχή. Η Χεζμπολάχ φιλοδοξεί να συνεχίσει το ιρανικό μονοπώλιο ελέγχου επί του Λιβάνου και το Ισραήλ δεν επιθυμεί «εγκατάσταση» της Τουρκίας στο Λίβανο και μια περιττή μελλοντική ναυτική αντιπαράθεση με τους Τούρκους.\nΗ τουρκική ημισέληνος, συνεχίζει στη «δημοκρατία της Βόρειας Κύπρου», ή όπως την αποκαλούν οι Τούρκοι – «Τουρκική Κύπρο». Τον περασμένο Νοέμβριο, ο Ερντογάν επισκέφθηκε τη βόρεια Κύπρο και δήλωσε ότι η μόνη λύση είναι η διαίρεση σε δύο κράτη. Έτσι, πέρα από «τη γεωγραφία και την ιστορική δικαιοσύνη» - σύμφωνα με τους Τούρκους, βάσει των οποίων «η Κύπρος ήταν υπό τον έλεγχο της Οθωμανικής Αυτοκρατορίας» - ο Ερντογάν θέτει ως προτεραιότητά του τις AOZ της Κυπριακής Δημοκρατίας. Και εδώ μπαίνει στην εξίσωση και το Ισραήλ που αποτελεί μέρος της «τουρκικής ημισελήνου». Η Τουρκία επενδύει πολλά χρήματα και πόρους στους Άραβες της Ανατολικής Ιερουσαλήμ προκειμένου να αυξήσει την επιρροή της στο τέμενος του Αλ Ακτσά και στους Παλαιστίνιους. Στην ανατολική Ιερουσαλήμ, δραστηριοποιούνται MKO που χρηματοδοτούνται από την Τουρκία, με υπονομευτικές δράσεις, παλιά κτίρια έχουν ανακαινιστεί από την Τουρκία και τοπικά καταστήματα και εστιατόρια έχουν τοποθετήσει μπροστά από αυτά την τουρκική σημαία και το πορτραίτο του Ερντογάν!! Η τουρκική εμπλοκή στην ουσία προωθεί τα συμφέροντα της Μουσουλμανικής Αδελφότητας, καθόσον ο Ερντογάν είναι ο ίδιος Αδελφός Μουσουλμάνος, μια αδελφότητα που έρχεται σε αντίθεση με τα πλείστα αραβικά κράτη, που την έχουν κηρύξει παράνομη. Το δε Ισραήλ διεξάγει μάχη στην προσπάθεια του να σταματήσει την εμπλοκή και επιρροή της Τουρκίας στην περιοχή και ιδιαίτερα στην Ιερουσαλήμ.\nΕξετάζοντας τις γεωπολιτικές εξελίξεις στο σύμπλοκο Βαλκάνια, Βόρειος Αφρική, Ανατολική Μεσόγειος, Μέση Ανατολή και Καύκασος και αναλύοντας τουρκική εθνική στρατηγική διαπιστώνουμε ότι υπάρχουν και άλλα σχέδια «Τουρκικής Ημισελήνου». Κέντρο η Τουρκία και σύνδεση με τα φιλικά κράτη που έχει άμεση και συμμαχική σχέση, με τουρκικές στρατιωτικές βάσεις ή τουρκική στρατιωτική παρουσία έστω και με μορφή συμβούλων, που δεν εξετάζονται στο παρόν. Έχουμε:Νότια Ημισέληνοςμε Κατάρ - Σομαλία - Λιβύη- Αλβανία.\nΤα τελευταία χρόνια η Τουρκία με την αναθεωρητική και επιθετική της πολιτική και την ακόρεστη επιθυμία της να ελέγξει τα πλουσιοπάροχα ενεργειακά κοιτάσματα της ανατολικής Μεσογείου, τις θαλάσσιες ενεργειακές διαδρομές, σκοπό έχει να καταστεί κυρίαρχη περιφερειακή δύναμη, που να υποστηρίζει την πολιτική της και να έχει τον κυρίαρχο λόγο σε κάθε γεωπολιτική εξέλιξη. Κράτη στόχοι για την επίτευξη του σκοπού των κυρίως η Ελλάδα και η Κύπρος, καθώς και τα υπόλοιπα κράτη του περιβάλλοντός της. Έτσι η Τουρκία, με οδηγό την καινοφανή και απολύτως εξωφρενική και παράνομη θεωρία της «Γαλάζιας Πατρίδας», το παράνομο «τουρκολυβικό μνημόνιο», τις παραβιάσεις της υφαλοκρηπίδας Ελλάδος και ΑΟΖ της Κύπρου , την εμπλοκή της στην Λιβύη, οδήγησε σε αύξηση της έντασης με τον Ελληνισμό, την Αίγυπτο, αλλά και την Γαλλία. Η φιλοδοξία της Τουρκίας είναι να χρησιμοποιήσει τον θαλάσσιο χώρο της διχασμένης Λιβύης, προκειμένου να επιτύχει ναυτικό έλεγχο στη Μέση Ανατολή, θα είχε σαν αποτέλεσμα να ελέγχει ολόκληρη την ανατολική Μεσόγειο, με άμεσες επιπτώσεις στο διεθνές εμπόριο και ιδιαίτερα στα κράτη της περιοχής, όπως Ελλάδα, Αίγυπτος, Ισραήλ. Ιδιαίτερα θα μπορούσε να προκαλέσει στο Ισραήλ τεράστια οικονομική ζημιά , καθόσον διεξάγει το 90% του διεθνούς εμπορίου του, μέσω της Μεσογείου. Έτσι σε συνδυασμό, με την διείσδυση ΜΚΟ, που ελέγχονται από την Τουρκία στην ανατολική Ιερουσαλήμ, την στενή σχέση με την Παλαιστινιακή Αρχή και την προστασία στην Χαμάς και σε καταζητούμενους παλαιστινίους , κάνει το Ισραήλ να είναι πολύ επιφυλακτικό, στην επίθεση φιλίας της Τουρκίας προς το Ισραήλ. Εξάλλου η διαμορφούμενη συμμαχία των κρατών που δέχθηκαν αήθη και προσβλητική επίθεση της Τουρκίας, δηλαδή Γαλλία, Αίγυπτος, Ελλάδα, Κύπρος, Ισραήλ, Εμιράτα, Μπαχρέιν και Σαουδική Αραβία και των οποίων τα συγκλίνοντα συμφέροντά τους έρχονται σε πλήρη αντιπαράθεση με τις τουρκικές γεωστρατηγικές επιδιώξεις, αρχίζει να παίρνει σάρκα και οστά, που σαφέστατα συνέβαλλε στην προσχηματική αυτή μετάλλαξη της Τουρκίας, δήθεν προς το καλύτερο. Το Ισραήλ το έχει αντιληφθεί. Η Ελλάδα όμως; Και τι σημαίνουν οι διερευνητικές επαφές, όταν η άλλη πλευρά προσέρχεται με μόνο βήμα καλής θέλησης, ότι έχει αποσύρει τον παράνομο πλουν του ερευνητικού σκάφους ΟυρούτςΡέις. Είναι όμως αρκετό αυτό; Και τα υπόλοιπα θέματα που θέτουν οι Τούρκοι; Ίδωμεν.


EL - Τραγέλαφος!!! Θετικός στον COVID ο Κωνσταντίνος Μητσοτάκης γιος του πρωθυπουργού\nΤραγέλαφος!!! Θετικός στον COVID ο Κωνσταντίνος Μητσοτάκης γιος του πρωθυπουργού\nΧαμός με ΝΔ και ΣΥΡΙΖΑ για το θέμα!\nPrevΠροηγούμενο ΆρθροΙταλία: Μόνο εμβολιασμένοι αθλητές στα γήπεδα – ΠΑΝΕΥΡΩΠΑΪΚΟ ΣΟΚ\nΕπόμενο ΆρθροΙσχυρός σεισμός ΤΩΡΑ στην Κρήτη αναστάτωσε τους κατοίκουςNext


Αγρυπνία Αγίου Σαμψών του Ξενοδόχου στα Τρίκαλα | proseuxi.gr\nΑρχική » Αγρυπνιες » Αγρυπνία Αγίου Σαμψών του Ξενοδόχου στα Τρίκαλα\nΙερά Αγρυπνία Αγίου Σαμψών του Ξενοδόχου στα Τρίκαλα στον Ιερό Ναό Αγίων Κωνσταντίνου και Ελένης Τρικάλων.\nΙερά και κατανυκτική Αγρυπνία Αγίου Σαμψών του Ξενοδόχου θα τελεστεί την Τετάρτη 26 Ιουνίου 2019 στον Ιερό Ναό Αγίων Κωνσταντίνου και Ελένης Τρικάλων της Ιεράς Μητροπόλεως Τρίκκης και Σταγών, επί την ευκαιρία του Αγίου Σαμψών του Ξενοδόχου.\nΙερά Αγρυπνία θα ξεκινήσει 9:00 μ.μ. και θα τελειώσει 12:30 π.μ. Εσπερινός, Όρθρος και εν συνεχεία Αρχιερατική Θεία Λειτουργία, ιερουργούντος του Σεβασμιωτάτου Μητροπολίτου Τρίκκης και Σταγών κ. Χρυσοστόμου.\nΣχετικά άρθρα με «Αγρυπνία Αγίου Σαμψών του Ξενοδόχου στα Τρίκαλα»:\nΠανήγυρις Αγίου Δημητρίου του εκ Σαμαρίνης στο Άργος Ορεστικό\nΟ Μητροπολίτης Σμύρνης Βαρθολομαίος στη Μονή Δουσίκου\nΚE΄ Παύλεια: Σύγχρονες Μορφές της Εκκλησίας (ΦΩΤΟ)\nΕορτή Γενεθλίου του Τιμίου Προδρόμου στα Καμένα Βούρλα\n23 Μαΐου 2022 - 22:12


Απόσυρση ηλεκτρικών συσκευών: Ποια η διαδικασία - Η διαφορά με το Fuel Pass - Οικονομία - Νέα Κρήτη\nΓ. Νταβρής: Ο θάνατος Ηλιάκη, οι αλήθειες που χάθηκαν, η Ελλάδα που σβήνει (ηχητικό) ΕΛΛΑΔΑ\nΗράκλειο: Άσκηση ετοιμότητας για δασική πυρκαγιά πραγματοποίησε η πυροσβεστική (εικόνες) ΗΡΑΚΛΕΙΟ\nΗράκλειο: Άσκηση ετοιμότητας για δασική πυρκαγιά πραγματοποίησε η πυροσβεστική (εικόνες)\nΖητείται στέλεχος λογιστηρίου από ανώνυμη εταιρεία\nΚαύσιμα: Τιμές σε ιστορικά υψηλά επίπεδα - «Εξατμίστηκε» από την πρώτη μέρα η επιδότηση (βίντεο)\nΜάρκος Σεφερλής: Δεν εφηύρα τους ομοφυλόφιλους & τους νταλικέρηδες - Όλοι στη σάτιρα με αυτούς ασχολούνται LIFE\nXfactor: Ιερέας απειλεί με μηνύσεις για το φιλί Ρόκκου - Γεωργίου LIFE\nΧατζηδάκης: Αύξηση συντάξεων το 2023 - Εξαλείφονται οι εκκρεμείς συντάξεις μέσα στο καλοκαίρι ΟΙΚΟΝΟΜΙΑ\nΑΔΜΗΕ για Βαρυμπόμπη: Η φωτιά προκάλεσε το βραχυκύκλωμα και όχι το αντίθετο ΕΛΛΑΔΑ\nΑΔΜΗΕ για Βαρυμπόμπη: Η φωτιά προκάλεσε το βραχυκύκλωμα και όχι το αντίθετο\nΠάτρα: Γιγάντιο τρωκτικό εντοπίστηκε σε παραλία\nΕυλογιά των πιθήκων: «Περιορίσιμη» η έξαρση σύμφωνα με τον ΠΟΥ\nΤώρα διαβάζετε: Απόσυρση ηλεκτρικών συσκευών: Ποια η διαδικασία - Η διαφορά με το Fuel Pass\nΑπόσυρση ηλεκτρικών συσκευών: Ποια η διαδικασία - Η διαφορά με το Fuel Pass\nΤο ύψος της επιδότησης - Ποιες συσκευές θα αφορά\nΞενοδοχεία: 55.000 κενές θέσεις εργασίας – Στράφηκαν στη βραχυχρόνια μίσθωση\nΜηδενίστηκαν οι εκκρεμείς αιτήσεις έως το 2018 – Βρέθηκαν 30.000 ξεχασμένες αιτήσεις\nΓια την ενεργειακή κρίση που πλήττει τα νοικοκυριά, την πλατφόρμα για την έκπτωση στο ρεύμα που αναμένεται να ανοίξει από αρχές Ιουνίου, την ρήτρα αναπροσαρμογής, αλλά και το πρόγραμμα για την για την επιδότηση ηλεκτρικών συσκευών, αναφέρθηκε ο υπουργός Ενέργειας, Κώστας Σκρέκας.\nΣυγκεκριμένα, για την απόσυρση ηλεκτρικών συσκευών, τόνισε πως «θέλουμε το πρώτο δεκαπενθήμερο του Ιουνίου να ανοίξει η πλατφόρμα. Άρα τις επόμενες εβδομάδες. Εκεί θα έχουμε 35 έως 50% επιδότηση. Ανεξαρτήτως εισοδήματος. Όλοι μπορούν να ενταχθούν στο πρόγραμμα με την διαφορά ότι θα υπάρχει αντικειμενική κατάταξη βάσει κοινωνικών κριτηρίων (μέλος με αναπηρία, πολύτεκνη οικογένεια, χαμηλό εισόδημα). Άτομα που ανήκουν σε αυτές τις ομάδες έχουν περισσότερα μόρια, επομένως θα είναι οι πρώτοι οι οποίοι θα επιλεγούν να αντικαταστήσουν τη συσκευή τους».\nΜάλιστα, επεσήμανε πως όταν το πρόγραμμα ολοκληρωθεί τα νοικοκυριά θα έχουν μειώσει κατά 30% την κατανάλωση ρεύματος, ενώ όπως είπε αν υπάρχει ενδιαφέρον για το πρόγραμμα «θα βρούμε τρόπο να το παρατείνουμε».\nΤόνισε πως «στόχος μας το 70% της ενέργειας να παράγεται από ανανεώσιμες πηγές. Έτσι θα γλυτώσουμε 1 δισ. από εισαγωγή αερίου».\nΤο ύψος της επιδότησης - Ποιες συσκευές αφορά\nΤα μέσα ποσά των επιδοτήσεων για την αντικατάσταση συσκευών θα είναι σύμφωνα με τις πληροφορίες:\nAir condition: 300 ευρώ.\nΨυγείο: 300 ευρώ.\nΚαταψύκτης: 150 ευρώ.\nΥπογραμμίζεται πως δεν πρόκειται για πλαφόν επιδότησης, καθώς τα ποσά μπορεί να κυμαίνονται ψηλότερα, ωστόσο, αυτός είναι ο μέσος όρος της επιδότησης που υπολογίζεται ότι θα δοθεί στους δικαιούχους καταναλωτές ανά συσκευή.\nΤο ποσό της επιδότησης θα είναι ύψους 100 εκατ. ευρώ σε 350.000 νοικοκυριά για την αντικατάσταση παλιών συσκευών, ενώ θα επιδοτηθεί η αντικατάσταση έως τριών συσκευών. Βασική προϋπόθεση για την υπαγωγή στη δράση είναι η ανακύκλωση των παλιών συσκευών.\nΣτόχος είναι το καλοκαίρι να έχουν αντικατασταθεί εκατοντάδες χιλιάδες κλιματιστικά μηχανήματα παλαιάς τεχνολογίας με καινούργια, καθώς καταναλώνουν 30% – 40% λιγότερο ρεύμα από εκείνα της περασμένης δεκαετίας.\nΤα ποσοστά επιδότησης θα κυμανθούν από 30% έως 50% ανά νοικοκυριό ανάλογα με το ετήσιο εισόδημα, με τη μέση επιδότηση να είναι στα 500 ευρώ.\nΠώς θα γίνεται η διαδικασία\nΘα χρειαστεί να έχετε τα εξής δύο στοιχεία:\nΌπως έχει δηλώσει το παρελθόν ο κ. Σκρέκας, ο ενδιαφερόμενος, είτε μόνος του, είτε μέσω του λογιστή του θα μπορεί να δηλώσει ποιες συσκευές θέλει να αντικαταστήσει.\nΗ διαφορά με Fuel Pass και Power Pass\nΥπογραμμίζεται πως σε αυτή την επιδότηση, δεν θα γίνει πίστωση ποσού, όπως με το Fuel Pass, ή με το επίδομα ρεύματος, αλλά ο ενδιαφερόμενος θα λαμβάνει αυτόματα ένα κουπόνι, που ενδεχομένως να είναι με τη μορφή ψηφιακής κάρτας στο κινητό.\nΤο ποσό της έκπτωσης θα διαμορφώνεται και θα αφαιρείται, απευθείας με την αγορά στο κατάστημα. Θα μπορείτε ελεύθερα να επιλέξετε όποια συσκευή επιθυμείτε, απλά θα πρέπει να πληροί κάποια ελάχιστα κριτήρια ενεργειακής απόδοσης και ποιότητας.


Κλινική Αποτοξίνωσης Αρουραίων – Το Αμφιλεγόμενο Πείραμα Του Αλεξάντερ – Αντικλείδι\nΜπορείτε να πάρετε κι εσείς μέρος, ως υποκείμενα, σε ένα πείραμα κοινωνικού αποκλεισμού. Μη φοβάστε, δεν θα έχει ηλεκτροσόκ ούτε κρυφές παραμέτρους. Πρέπει μόνο να απαντήσετε σε μια ερώτηση. Αν θέλετε μπορείτε να ρωτήσετε και τους γονείς σας ή τους φίλους σας.\nΈστω ότι πρέπει να φιλοξενήσετε στο σπίτι σας έναν από τους παρακάτω αγνώστους:\nα) Έναν τσιγγάνο\nβ) Έναν ομοφυλόφιλο\nγ) Έναν ηρωινομανή.\nΠοιον θα προτιμούσατε; Κατά σειρά προτεραιότητας.\n(Η επιλογή μου δεν είναι τυχαία. Και οι τρεις είναι αποκλεισμένοι, κατά το μάλλον ή ήττον, αν και για διαφορετικούς λόγους.)\nΕίμαι σχεδόν βέβαιος ότι στην πρώτη θέση θα συναντήσουμε τον ομοφυλόφιλο. Για τη δεύτερη δεν είμαι σίγουρος.\nΌμως για να μπορέσω να στηρίξω το κείμενο που ακολουθεί (δεν είναι επιστημονική μέθοδος, το ξέρω) θα υποθέσω ότι τελευταίος στη σειρά προτίμησης θα είναι ο ηρωινομανής.\nΟι ηρωινομανείς είναι τα πλέον περιθωριοποιημένα άτομα στην κοινωνία μας.\nΟ ίδιος ο εθισμός, η φύση της συγκεκριμένης ουσίας, τους σπρώχνει στο περιθώριο ή μήπως η a priori περιθωριοποίηση τους οδηγάει στον εθισμό;\nΚαι το δεύτερο ερώτημα:\nΑν η τοξικομανία είναι «προϊόν» του κοινωνικού αποκλεισμού, γιατί δεν γίνονται ηρωινομανείς όλοι οι μη-προνομιούχοι;\nΣτο πρώτο ερώτημα, τη σχέση περιθωριοποίησης και εθισμού έδωσε μια –αμφιλεγόμενη- απάντηση ο Μπρους Αλεξάντερ.\nΟ δρ. Μπρους Αλεξάντερ, ψυχολόγος-ερευνητής στο Βανκούβερ, παρείχεψυχολογική υποστήριξη σε ηρωινομανείς από τις αρχές της δεκαετίας του ’70.\nΕκεί παρατήρησε το εξής: Οι βετεράνοι του πολέμου του Βιετνάμ, που είχαν εθιστεί στην ηρωίνη κατά τη διάρκεια της θητείας τους, μόλις γυρνούσαν στη χώρα τους από το πεδίο της μάχηςσταματούσαν τη χρήση χωρίς να χρειάζονται ιδιαίτερη υποστήριξη, «απλά και ήσυχα», και δεν έκαναν ξανά καταναγκαστική χρήση ναρκωτικών, σε ποσοστό 99%.\nΛίγα χρόνια αργότερα συμμετείχε ως βοηθός σε πειράματα σχετικά με τη φύση του εθισμού πάνω σε αρουραίους. Τα άτυχα τρωκτικά, συνωστισμένα μέσα σε βρώμικα κλουβιά, ρουφούσαν μορφίνη με νερό, αδιαφορώντας για την τροφή, μέχρι που να πεθάνουν από υποσιτισμό.\nΒλέποντας ‘τα έκανε μια απλή σκέψη:\n«Κι εγώ το ίδιο θα έκανα αν με είχαν κλεισμένο εκεί μέσα.»\nΤότε του ήρθε η ιδέα για το «Πάρκο των αρουραίων». Και με την πρώτη ευκαιρία ξεκίνησε να το κατασκευάζει.\nΣε ένα χώρο 19 τμ, ο οποίος θερμαινόταν κατάλληλα και φωτιζόταν άπλετα, ο Αλεξάντερ με τους συνεργάτες τους τοποθέτησε 16 μόλις αρουραίους, 8 θηλυκούς και άλλους τόσους αρσενικούς.\nΜέσα στο «πάρκο» σκόρπισε μπάλες, τροχούς, κονσερβοκούτια και άλλα «παιχνίδια», φέτες τυριού και ζαχαρωτά, έφτιαξε ευρύχωρες φωλιές για τα θηλυκά, χώρους για ζευγάρωμα και χώρους για να εκτονώνονται τα αρσενικά (δεν ξέρω αν ήταν γήπεδα ποδοσφαίρου ή μπάσκετ).\nΈπειτα ζωγράφισε τους τοίχους του «πολυτελούς ξενοδοχείου» με φωτεινά χρώματα. Έφτιαξε δέντρα και λουλούδια, αγρούς και λιβάδια –ίσως και το φεγγάρι να ανατέλλει ολόγιομο κάθε βράδυ.\nΓνωρίζοντας ότι οι αρουραίοι αντιπαθούν την πικρή γεύση και θέλοντας οπωσδήποτε να τους εθίσει, τοποθέτησε στο πάρκο «ποτίστρες» με ζαχαρόνερο και μορφίνη, δίπλα σε «ποτίστρες» με σκέτο νερό.\nΠαρόμοιες «ποτίστρες» τοποθέτησε και σε ένα μικρό, βρώμικο κλουβί –σε συνθήκες που οι συνάδελφοι τους αποκαλούσαν εργαστηριακές- που μετά βίας χωρούσε τους άλλους 16 –άτυχους- αρουραίους που έριξαν εκεί μέσα.\nΠολύ γρήγορα διαπίστωσαν ότι οι αρουραίοι του «πάρκου», αποφεύγανε το ζαχαρόνερο με τη μορφίνη και έπιναν το απλό νερό, ενώ οι μη-προνομιούχοι έπιναν μόνο το εμπλουτισμένο νερό.\nΒάλανε τους μακάριους του πάρκου στο κλουβί και τους εξαθλιωμένους του κλουβιού στο πάρκο. Και έγινε αυτό ακριβώς που περίμεναν:\nΟι εξαθλιωμένοι γρήγορα ξεπέρασαν τον εθισμό τους και ξεκίνησαν να ζουν μια υπέροχη ζωή, γεμάτη χρώματα, παιχνίδι, οικογενειακή ζεστασιά και γαλοπούλα «thanks giving», ενώ οι τέως μακάριοι έγιναν junky-rats που ξεροστάλιαζαν πάνω από τις ποτίστρες της μορφίνης.\nΤα αποτελέσματα του πειράματος του Αλεξάντερ ήταν ξεκάθαρα, αλλά ερχόντουσαν σε αντίθεση με ό,τι πρέσβευαν οι υπόλοιποι επιστήμονες, καθώς και ολόκληρη η κοινωνία:Πως οι τοξικομανείς είναι προβληματικά άτομα που έχουν εγγενή τάση στον εθισμό -εξαιτίας κάποιου ελαττωματικού γονιδίου συνήθως.\nΚαι δεν είναι καθόλου παράδοξο που κανένα επιστημονικό περιοδικό «μεγάλης εμβέλειας» δε δέχτηκε να δημοσιεύσει τη μελέτη του.\nΟύτε είναι παράξενο που λίγο καιρό αργότερα το πανεπιστήμιο Σάιμον Φρέιζερ έκλεισε το εργαστήριο, επειδή «το σύστημα εξαερισμού ήταν ανεπαρκές».\n(Και δεν ήταν καθόλου ανεπαρκές όταν άνοιξε μετά από μερικούς μήνες για να στεγάσει τη συμβουλευτική υπηρεσία για τους φοιτητές!)\nΗ μόνη αντίρρηση που ο Αλεξάντερ δεν μπόρεσε να αντικρούσει ήταν ότι οι αρουραίοι του πάρκου\nζούσαν στον «Παράδεισο», σε μια Ουτοπία. Γιατί ακόμα και τα τρωκτικά που ζουν ελεύθερα στους αγρούς έχουν να αντιμετωπίσουν τους φυσικούς εχθρούς τους, να ψάξουν για τροφή, να «πολεμήσουν» για να ζευγαρώσουν και για να υπερασπιστούν την περιοχή τους.\n(Σίγουρα θα ήταν ενδιαφέρον αν ο Αλεξάντερ έκανε το πείραμα στη φύση, με ελεύθερους ποντικούς.)\nΤηρώντας τις αναλογίες τρωκτικού-ανθρώπου κανένας δε ζει στον Παράδεισο.\nΟι περισσότεροι άνθρωποι –πέρα από κάποιους που «φωτίστηκαν»- εξαρτώνται από κάποια ουσία ή πράξη, χωρίς την οποία νιώθουν ανίκανοι να ζήσουν -ή απολαμβάνουν λιγότερο τη ζωή:\nΤσιγάρο, αλκοόλ, καφές, ψυχοφάρμακα, ζάχαρη, σοκολάτα, φαΐ, τηλεόραση, ίντερνετ, κατανάλωση (shopping), sex (όταν γίνεται εμμονή), ένταξη σε ομάδες και άλλα.\nΊσως κάποιος να επισήμανε τη διαφορά ανάμεσα σε έναν ηρωινομανή και σε κάποιον εθισμένο σε μια διαφορετική ουσία (ή πράξη) χρησιμοποιώντας τη φράση του Σιδηρόπουλου:\n«Πρέζες υπάρχουν πολλές. Όμως η ηρωίνη σκοτώνει».\nΌμως το κάπνισμα και το αλκοόλ (καθώς και τα φυτοφάρμακα) σκοτώνουν πολύ περισσότερους, άμεσα ή έμμεσα.\nΚάποιος άλλος ίσως να χρησιμοποιούσε ως επιχείρημα την νομιμότητα της μιας ουσίας (έστω του καπνού) σε αντίθεση με την παράνομη ηρωίνη.\nΌμως αυτό είναι ένα αυτοτροφοδοτούμενο-αυτοαναιρούμενο επιχείρημα.\nΓιατί είναι παράνομη μια ουσία που δεν σκοτώνει (όπως για παράδειγμα η ινδική κάνναβη) ενώ το αλκοόλ είναι νόμιμο; Με ποια κριτήρια κρίνεται ως νόμιμη ή παράνομη η χρήση κάποιας ουσίας;\nΑπ’ ό,τι φαίνεται όχι με βάση την τοξικότητα της.\nΓιατί τότε ο ηρωινομανής περιθωριοποιείται;\nΟ δικηγόρος του διαβόλου λέει: «Ο ηρωινομανής είναι αντικοινωνικός. Δεν μπορεί να παράγει, δεν μπορεί να δημιουργήσει, δεν μπορεί να ζήσει.»\nΚαι όμως! Υπάρχουν άνθρωποι που εξαιτίας κάποιας ασθένειας είναι χρόνιοι χρήστες μορφίνης και δεν είναι περιθωριοποιημένοι.\nΟ δικηγόρος του διαβόλου λέει: «Αυτοί (οι ασθενείς) είναι αναγκασμένοι να την παίρνουν. Οι άλλοι το επιλέγουν.»\nΌμως και πολλοί διάσημοι την επιλέγουν, αλλά δεν περιθωριοποιούνται, ειδικά αν είναι καλλιτέχνες, στους οποίους επιτρέπονται κάποιες «παρεκτροπές».\nΈνας ηρωινομανής είναι «βάρος στην κοινωνία» αν δεν είναι αρκετά πλούσιος για να μπορεί να αγοράσει τη δόση του.\nΤέλος συζήτησης με το δικήγορο του διαβόλου\nΤο παράδειγμα των βετεράνων του Βιετνάμ και το πείραμα του Αλεξάντερ, δείχνουν ότι η κοινωνική πίεση, οι συνθήκες της ζωής, ο κοινωνικός αποκλεισμός, ίσως και ο συνωστισμός στα αστικά κέντρα, ευνοούν την ανάπτυξη του εθισμού (και τον πλουτισμό των εμπόρων).\nΤην ίδια στιγμή ο εθισμένος περιθωριοποιείται περισσότερο.\nΠρόκειται για ένα φαινόμενο θετικής ανάδρασης.\nΗ περιθωριοποίηση ευνοεί την τοξικομανία και εκείνη με τη σειρά της οδηγεί σε μεγαλύτερη περιθωριοποίηση του χρήστη.\nΔείτε “το σαν ένα παγάκι σε ένα ποτήρι νερό.\nΗ θερμοκρασία του νερού λιώνει το παγάκι, οπότε αυτό βουλιάζει.\nΌσο περισσότερο βουλιάζει, τόσο επιταχύνεται το λιώσιμο, τόσο πιο βαθιά βουλιάζει κοκ.\nΑυτή είναι η θετική ανάδραση, αυτό παθαίνει και ο ηρωινομανής: Λιώνει σε μια θάλασσα αποκλεισμού.\nΤο δεύτερο ερώτημα είναι γιατί κάποιοι άνθρωποι παίρνουν ηρωίνη, ενώ κάποιοι άλλοι, οι οποίοι βιώνουν παρόμοια περιθωριοποίηση, την αποφεύγουν.\nΑυτή η ερώτηση είναι αδύνατον να απαντηθεί γενικά, αν δεν εστιάσουμε στον κάθε άνθρωπο ξεχωριστά.\nΟι άνθρωποι δεν είναι αρουραίοι. Ο εγκέφαλος τους είναι πολύ πιο πολύπλοκος, όπως και η ανθρώπινη κοινωνία σε σχέση με εκείνη των αρουραίων.\nΤο να αναρωτιόμαστε γιατί κάποιοι παίρνουν ηρωίνη και κάποιοι άλλοι όχι, είναι σαν να αναρωτιόμαστε γιατί κάποιοι αυτοκτονούν, γιατί κάποιοι γίνονται δολοφόνοι, γιατί κάποιοι παθαίνουν κατάθλιψη και γιατί κάποιοι επαναστατούν (ενάντια σε όλα αυτά που τους ωθούν στην αυτοκτονία, στην κατάθλιψη, στη δολοφονία, στην ηρωίνη).\nΔεν μπορείς να εξάγεις ένα ασφαλές συμπέρασμα από τις γενικεύσεις.\nΚάθε άνθρωπος γεννιέται απόλυτα μοναδικός, παρότι παρόμοιος με όλους τους άλλους.\nΟι καταστάσεις που βιώνει είναι επίσης μοναδικές, παρότι παρόμοιες με αυτές που βιώνουν και άλλοι.\nΟυσιαστικά έχουμε ένα χαοτικό σύστημα (τον εγκέφαλο) που αλληλεπιδρά με ένα εξίσου χαοτικό υπερσύστημα (τον κόσμο).\nΤι δημιουργείται αν πολλαπλασιάσεις το χάος με το χάος; Ο άνθρωπος!\nΟ κάθε άνθρωπος ως μοναδική και ανεπανάληπτη περίπτωση.\nΣυμπερασματικά: Είναι αδύνατον να προβλέψουμε ποιος άνθρωπος θα πέσει στη θάλασσα της ηρωίνης.\n(Ναι, αυτό μπορεί να συμβεί και στο δικό σου παιδί, και τότε θέλω να δω αν θα τον φιλοξενήσεις στο σπίτι σου).\nΤο βέβαιο είναι ότι όσο αυξάνεται ο συνωστισμός/εξόντωση στα βρώμικα κελιά τόσο θα αυξάνονται και οι χρήστες ηρωίνης (ή άλλων, πιο φτηνών χημικών).\nΗ ποινικοποίηση της χρήσης ευνοεί την περαιτέρω περιθωριοποίηση των χρηστών, ενώ η κατάρρευση του συστήματος υγείας, πρόληψης και αποκατάστασης, τους αφήνει έρμαια στα νύχια των όρνεων.\n(Αυτό το κείμενο είναι η μετεξέλιξη ενός παλιότερου.\nΠερισσότερα για τον Μπρους Αλεξάντερ θα βρείτε στο «Κουτί της Ψυχής», της Lauren Slater, εκδόσεις Οξύ.\n«Trainspotting», Irvine Welsh, εκδόσεις Οξύ\n«Junky», Ουίλλιαμ Μπάροουζ, εκδόσεις Πατάκη\n«Ο άνθρωπος με το χρυσό χέρι», Nelson Algren, εκδόσεις Πατάκη)\nΔείτε όλα τα πειράματα που έχουμε δημοσιεύσει μέχρι σήμερα ΕΔΩ


525 Κριτικές Νο18 από 207 Εστιατόρια για: Ασίζη Πιστοποιητικό διάκρισης Τι είναι το Πιστοποιητικό Διάκρισης; Το TripAdvisor απονέμει το βραβείο του Πιστοποιητικού Διάκρισης στα καταλύματα, τα αξιοθέατα και τα εστιατόρια που κερδίζουν σταθερά εξαιρετικές κριτικές από τους ταξιδιώτες. €€€€\nΕπιλογές δείπνου: Αργά τη νύχτα, Δείπνο, Μεσημεριανό, Διανομή κατ’ οίκον, Υπαίθρια τραπέζια, Θέσεις, Με προσωπικό σερβιρίσματος Όλες οι φωτογραφίες επισκεπτών (128)\nΣας ευχαριστούμε για τη βαθμολογία σας Η κριτική έγινε: 15 Νοεμβρίου 2015 Ken J, Wellington, Φλόριντα\nΑσίζη, Province of Perugia 741 Κριτικές La Locanda del Cardinale\nΑσίζη, Province of Perugia 976 Κριτικές Umami Beer\nSanta Maria degli Angeli, Ασίζη 283 Κριτικές Ristorante La Fortezza\n4,5 από 5, 89 κριτικές Τελευταία αξιολόγηση 6 Ιαν 2016\nΠρώτα αγγλικά Πρώτα γαλλικά Πρώτα γερμανικά Πρώτα δανέζικα Πρώτα ελληνικά Πρώτα ιαπωνικά Πρώτα ισπανικά Πρώτα ιταλικά Πρώτα ολλανδικά Πρώτα πορτογαλικά Όλα Όλα τα πρόσφατα στα ελληνικά ristorante metastasio: Ξεκινήστε την κριτική σας Κάντε κλικ για να βαθμολογήσετε\nΙταλική, Μεσογειακή Χαρακτηριστικά εστιατορίου Καλό για: Ρομαντικό, Ειδικές περιστάσεις, Επαγγελματικές συναντήσεις, Τοπική κουζίνα, Οικογένειες με παιδιά, Γραφική θέα Περιγραφή Ερωτήσεις & Απαντήσεις\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: ristorante metastasio Κοντινά αξιοθέατα με τη μεγαλύτερη βαθμολογία 4.247 Κριτικές Basilica Papale San Francesco D'Assisi\n144 Κριτικές Via San Francesco


Queen: "Live Killers" | Rocktime - Rock web portal\nΣτις αρχές του 1979 oι QUEEN ξεκίνησαν την ευρωπαική τους τουρνέ για να προωθήσουν το υπέροχο άλμπουμ Jazz. Μέσα από αυτές τις συναυλίες που πραγματοποίησαν, ηχογράφησαν και κυκλοφόρησαν την ίδια χρονιά το εκπληκτικό LIVE KILLERS.\nΣε όλο το άλμπουμ είναι διάχυτη η ατμόσφαιρα της εκρηκτικότητας και της ενέργειας που είχαν οι Queen εκείνη τη περίοδο.\nΤο διπλό “ζωντανό” άλμπουμ έγινε τότε πλατινένιο δύο φορές στην Αμερική και η μπάντα βρίσκεται στο απόγειο της καριέρας του.\nΌλη η θρυλική τετράδα με ηγέτη τον μακαρίτη τραγουδιστή Freddy Mercury μεταδίδει στο κοινό το πάθος τους για φλογισμένο rock και το πιο γοητευτικό κουαρτέτο στην ιστορία της μουσικής βρίσκεται σε δαιμονιώδη φόρμα.\nΣτο Live Killers θα βρείτε και θα ακούσετε σχεδόν όλα τα κορυφαία τραγούδια των Queen από την δεκαετία του ‘70 όπως τους ύμνους “We will Rock You”(σε δύο εκτελέσεις), ”We are the Champions”, ”Death on Two Legs”, ” Spread Your Wings”, ”Κeep Yourself Alive”, “Bohemian Rhapsody” (με μία εκπληκτική εισαγωγή από το τραγούδι Mustapha), Sheer Heart Attack ενώ στο “Love of My Life” το γκρουπ γίνεται ένα με το κοινό σε μία ανατριχιαστική ερμηνεία του F.Mercury.\nTo ίδιο συμβαίνει και με το θαυμάσιο “Now I am Here” με την φωνή των Queen να σαγηνεύει ξανά τον κόσμο και να τον οδηγεί στον δικό τους rock παράδεισο. Φυσικά άξιος συμπαραστάτης είναι ο εξαιρετικός κιθαρίστας και συνθέτης Brian May που δημιουργεί μία ανεπανάληπτη hard rock πανδαισία κιθαριστικής καταιγίδας.\nΌμως και ο μπασίστας John Deacon προσδίδει με το σοφιστικέ και λιτό παίξιμό του ένα ιδιαίτερο χρώμα στον live ήχο του γκρουπ.\nEπίσης ξεχωρίζει η αριστουργηματκή εκτέλεση του κομματιού “I ‘m in Love with my Car” με τον Roger Taylor να αποδεικνύει ότι εκτός από εξαιρετικός ντράμερ είναι κι ένας παθιασμένος ερμηνευτής.\nΜε λίγα λόγια το συναυλιακό μεγαλείο των QUEEN βρίσκεται σε αυτό το άλμπουμ και αποτελεί ένα τεράστιο θησαυρό για όλους εμάς που έχουμε μεγαλώσει με τα ιερά τέρατα του rock του περασμένου αιώνα.\nΚαιρός λοιπόν και οι νεώτεροι να ανακαλύψουν την μαγεία του "LIVE KILLERS".\n1) We will Rock You,\n2) Let me Entertain You,\n3) Death on Two Legs,\n4) Killer Queen,\n5) Bicycle Race,\n6) I ‘m in Love with my Car,\n7) Get Down Make Love,\n8) You ‘re My Best Friend,\n9) Now I ‘M Here,\n10) Dreamer’s Ball,\n11) Love of My Life),\n13) Κeep Yourself Alive,\n14) Don’t Stop me Now,\n15) Spread Your Wings,\n16) Brighton Rock,\n17) Bohemian Rhapsody,\n18) Tie Your Mother Down,\n19) Sheer Heart Attack,\n20) We will Rock You,\n21) We Are the Champions,\nFreddy Mercury (φωνητικά)\nBrian May (κιθάρα)\nJohn Deacon (μπάσο)\nRoger Taylor (ντραμς, φωνητικά)


Old Town Orange Antique stores - Εικόνα του Hampton Inn & Suites Santa Ana/Orange County Airport, Σάντα Άνα - TripAdvisor\nOld Town Orange Antique stores - Εικόνα του Hampton Inn & Suites Santa Ana/Orange County Airport, Σάντα Άνα\nΗνωμένες Πολιτείες Καλιφόρνια Όραντζ Κάουντι Σάντα Άνα Σάντα Άνα Ξενοδοχεία Hampton Inn & Suites Santa Ana/Orange County Airport Εικόνες\nΦωτογραφία: “Old Town Orange Antique stores” Από την κριτική:\nαπό Hampton Inn & Suites Santa Ana/Orange County Airport\nΝο 1 από 23 ξενοδοχεία για: Σάντα Άνα Πιστοποιητικό διάκρισης Προσφορές ξενοδοχείου\nΌνομα/διεύθυνση στην τοπική γλώσσα Φωτογραφία: “Old Town Orange Antique stores”\n2720 Hotel Ter, Σάντα Άνα, CA 92705-5602 690 κριτικές | Με κατάταξη στο Νο 1 από 23 Δείτε παρακάτω το όνομα και τη διεύθυνση αυτής της επιχείρησης στην τοπική γλώσσα – θα σας βοηθήσουν όσο είστε εκεί (Σάντα Άνα)\nΤοπική ονομασία Hampton Inn & Suites Santa Ana/Orange County Airport\nΤοπική διεύθυνση 2720 Hotel Ter, 92705-5602\nΟδηγίες Εκτύπωση 2720 Hotel Ter, Σάντα Άνα, CA 92705-5602 Ειδική Προσφορά\nΣυντελεστής επιπέδου 595 κριτικές 129 κριτικές για ξενοδοχεία\n139 χρήσιμες ψήφοι Η κριτική έγινε: 5 Αυγούστου 2011\nΕυχαριστούμε, Bridgetpianos Αναφορά Ο/η happytrails92705, Director of Sales του Hampton Inn & Suites Santa Ana/Orange County Airport, έχει απαντήσει σε αυτή την κριτική\nΠερισσότερα Hampton Inn & Suites Santa Ana/Orange County Airport: Έχετε πάει; Μοιραστείτε τις εμπειρίες σας!\nΠροσθήκη φωτογραφίας Δείτε και τις 690 κριτικές για το Hampton Inn & Suites San... Δείτε παρόμοια ξενοδοχεία Holiday Inn Santa Ana-Orange County Airport 425 ΚριτικέςΠροβολή τιμών 0.2 χλμ DoubleTree by Hilton Hotel Santa Ana - Orange County Airport 1.066 ΚριτικέςΠροβολή τιμών 1.5 χλμ Embassy Suites by Hilton Santa Ana Orange County Airport 1.087 ΚριτικέςΠροβολή τιμών 0.1 χλμ Σάντα Άνα: Δείτε όλα τα ξενοδοχεία Καλύτερη ενημέρωση. Καλύτερες κρατήσεις. Καλύτερα ταξίδια. © 2017 TripAdvisor LLC Με την επιφύλαξη όλων των νόμιμων δικαιωμάτων. Όροι χρήσης | Πολιτική ιδιωτικού απορρήτου | Πολιτική για τα cookies | Συναίνεση για χρήση cookies | Χάρτης ιστότοπου* Η TripAdvisor LLC δεν είναι πράκτορας κρατήσεων και δεν χρεώνουμε αμοιβή για υπηρεσίες στους χρήστες της ιστοσελίδας μας... (περισσότερα) Η TripAdvisor LLC δεν φέρει ευθύνη για το περιεχόμενο εξωτερικών ιστοσελίδων. Το περιεχόμενο των προσφορών δεν περιλαμβάνει φόρους και δασμούς. ΕΞΕΡΕΥΝΗΣΤΕΠληροφορίες για εμάςΚέντρο βοήθειαςΝΟΜΙΣΜΑ/ΧΩΡΑ$USDΕλλάδα


Ρώτα τον ειδικό | Πώς είναι να ταξιδεύεις από τη Βόρεια Κορέα ως τις σκηνές της Μογγολίας; - αθηνόραμα travel\n1Σύβοτα 2Καρδαμύλη - Μεσσηνιακή Μάνη 3Αρεόπολη - Λακωνική Μάνη 4Άνδρος 5Ναύπλιο\n6Κύθηρα 7Μονεμβασιά 8Σέριφος 9Ορεινή Ναυπακτία 10Στεμνίτσα\nΑμερική Ηνωμένες ΠολιτείεςΠερούΜπαχάμεςΧιλήΕκουαδόρ – Νησιά Γκαλαπάγκος Εμφάνιση όλων >\nΑσία ΙσραήλΤαϊλάνδηΗνωμένα Αραβικά ΕμιράταΙορδανίαΚίνα Εμφάνιση όλων >\nΑφρική Τανζανία – ΖανζιβάρηΜαρόκοΚένυαΤυνησίαΜαυρίκιος Εμφάνιση όλων >\nΡώτα τον ειδικό | Πώς είναι να ταξιδεύεις από τη Βόρεια Κορέα ως τις σκηνές της Μογγολίας; 03/05/2019\nΟ managing director της Cosmorama Travel, έμπειρος οδηγός της εκδρομής στην Άπω Ανατολή, αγαπά αυτόν τον προορισμό όσο κανέναν.\nΑπό την απεραντοσύνη της μογγολικής στέπας στον πολύχρωμο κοσμοπολιτισμό της Σενγιάνγκ και από τη μητροπολιτική βοή της Σεούλ στη φαραωνική σοβιετική αρχιτεκτονική της Πιονγκγιάνγκ, το μοναδικό ταξίδι τριών εβδομάδων του Cosmorama Travel προσφέρει τη μύηση σε έναν πολιτισμό που, όπως λέει και ο managing director Παναγιώτης Ηλιάδης, αποκαλύπτει έναν άλλον κόσμο.\nΟ hi tech εξωτισμός του λιμανιού του Πουσάν προκαλεί δέος.\nΤι το μοναδικό προσφέρει αυτό το τόσο μεγάλο ταξίδι;\nΚαταρχάς είναι ένα ταξίδι που συνδυάζει πράγματα πολύ διαφορετικά μεταξύ τους, που όμως αποκτούν μια συνάφεια στον τρόπο με τον οποίο μας αποκαλύπτουν έναν άλλον κόσμο από αυτόν που ξέρουμε. Η Μογγολία, με τις στέπες και τους νομάδες, είναι ένα κράτος με τελείως διαφορετικό τρόπο ζωής, η Μαντζουρία είναι ένα ιστορικό όνομα στο χάρτη της Ανατολής, η Βορειανατολική Κίνα είναι επίσης κάτι το ξεχωριστό και οι δύο Κορέες, Βόρεια και Νότια, είναι δύο τελείως διαφορετικοί πολιτικοί σχηματισμοί. Βέβαια, είναι πολύ δύσκολο να μπορέσει κάποιος να βρεθεί και στη Νότια, και στη Βόρεια Κορέα στο ίδιο ταξίδι.\nΗ Βόρεια Κορέα, ένα κράτος που όμοιό του δεν υφίσταται πουθενά στον κόσμο, είναι μια σπάνια ταξιδιωτική εμπειρία.\nΣε τι συνίσταται αυτή η διαφορετικότητα στις δύο Κορέες, αν θέλουμε να την οπτικοποιήσουμε;\nΟι συγκρίσεις είναι τρομακτικές, είναι σαν να βλέπεις από τη μία ένα δυτικού τύπου ασιατικό κράτος, με πολύ γρήγορη οικονομία, με όλες τις δομές ενός καπιταλιστικού έθνους και από την άλλη ένα κράτος που όμοιό του δεν υφίσταται σε άλλο μέρος του πλανήτη αυτήν τη στιγμή, καθότι δεν νομίζω ότι υπάρχει άλλη χώρα όπου εφαρμόζεται ακόμη και σήμερα ο υπαρκτός σοσιαλισμός έτσι όπως ήταν τη δεκαετία του ’50. Είναι κυριολεκτικά «a class of its own».\nΞεκινώντας από τη Ν. Κορέα, η Σεούλ είναι μια μεγαλούπολη με πολύ μεγάλη δυναμική και μια πόλη από τις μεγαλύτερες της Ασίας, κάτι που το καταλαβαίνει κάποιος απλώς κινούμενος μέσα της – ένα δεύτερο Τόκιο θα μπορούσαμε να την αποκαλέσουμε. Και βέβαια στη Β. Κορέα, όπου μένουμε για 4 ημέρες, επισκεπτόμαστε ένα από τα τελευταία σημεία διαχωρισμού που μπορεί να δει κάποιος, στην αποστρατιωτικοποιημένη ζώνη μεταξύ των δύο κρατών. Συν, βέβαια, όλο αυτό που ονομάζεται «Πιονγκγιάνγκ», όπου προσγειώνεσαι σε ένα αεροδρόμιο της δεκαετίας του ’50, με χώρους τυφλούς, ενώ μετά προχωράς σε άδειες λεωφόρους με κτίρια ογκώδη, άδειες πλατείες και κόσμο καλοντυμένο μεν, αλλά ομοιόμορφο. Ένα γενικότερο πλαίσιο δηλαδή που παραπέμπει σε κάτι τελείως διαφορετικό από αυτό στο οποίο είμαστε μαθημένοι, με τις περίεργες εικόνες του υπαρκτού σοσιαλισμού που μπορούν να φτάσουν και στα επίπεδα του σουρεάλ.\nΓια παράδειγμα, το φαραωνικών διαστάσεων άγαλμα του Κιμ Ιλ Σουνγκ, ιδρυτή του καθεστώτος και παππού του Κιμ Γιονγκ Ουν, που όποτε πας να το δεις, ακόμη και ως τουρίστας, σου δίνουν ένα μπουκέτο λουλούδια να καταθέσεις ως φόρο τιμής – δεν μπορείς να μην το κάνεις, είναι υποχρεωτικό! Και παράλληλα βλέπεις παιδιά, σχολεία ολόκληρα, τα οποία, όσο κι αν φαίνεται παράξενο, κλαίνε ασταμάτητα. Δεν ξέρω πόσο εύκολο είναι να κλάψει ένα παιδί 5 ή 10 χρόνων στο άγαλμα ενός ανθρώπου ο οποίος έχει πεθάνει προ 60ετίας, όμως συμβαίνει.\nΗ διαμονή στις γιούρτες των νομάδων της Μογγολίας συνοδεύεται από... εκπαίδευση στο άρμεγμα φοράδας!\nΠοια θα ξεχωρίζατε ως τα πιο σημαντικά σημεία του υπόλοιπου ταξιδιού;\nH Μογγολία έχει το φυσικό τοπίο, είναι ένα στεπώδες, ως επί το πλείστον ημιερημικό μέρος με έναν νομαδικό λαό, ο οποίος ακόμη και σήμερα, εν έτει 2019, ζει σχεδόν κατά το 50% σε σκηνές – τις λεγόμενες γιούρτες. Ακόμη και η πρωτεύουσα Ουλάν Μπατόρ ήταν επίσης κατά ένα σχεδόν 50% μια πόλη που μετακινούνταν ανάλογα με το πώς μετακινούνταν οι νομάδες. Το δε γεγονός ότι μένουμε κι εμείς σε τέτοιου είδους σκηνές είναι μια εμπειρία μοναδική απ’ όλες τις απόψεις. Το συγκεκριμένο ταξίδι μάλιστα είναι προγραμματισμένο με τρόπο τέτοιον, ώστε να συμπίπτει με το ετήσιο Φεστιβάλ Νααντάμ, στο οποίο διαγωνίζονται σε διάφορα παραδοσιακά αθλήματα, όπως η τοξοβολία, οι αγώνες δεξιότητας με τα άλογα και οι αγώνες πάλης, σε μια γιορτή που δίνει ένα διαφορετικό ύφος στην εκδρομή.\nΣτην Κίνα πάμε στο Σανχαϊγκουάν, όπου βλέπουμε την απόληξη του Σινικού Τείχους μέσα στον ωκεανό, όπου μάλιστα προχωράει για μερικές εκατοντάδες μέτρα. Η δε Σενγιάνγκ είναι η ιστορική πρωτεύουσα της Μαντζουρίας, μια μεγάλη πόλη με 8 εκατομμύρια ανθρώπους, όπου βρίσκονται οι τάφοι της τελευταίας αυτοκρατορικής οικογένειας της Κίνας, από τους οποίους πήρε και το όνομά της η χώρα.\nΓενέτειρα των ντάμπλινγκ, η Μαντζουρία θα ενθουσιάσει τους λάτρεις των παραδοσιακών αυτών λιχουδιών\nΠοια είναι η «γεύση» όλων αυτών των περιοχών;\nΕμείς έτσι κι αλλιώς προσπαθούμε να δίνουμε κοντινές και προσιτές εναλλακτικές στους ταξιδιώτες μας, όμως ένα τέτοιο ταξίδι είναι μια πρώτης τάξεως ευκαιρία να γνωρίσει κάποιος κομμάτια της ασιατικής κουζίνας που δεν έχουν φτάσει στις δυτικές μητροπόλεις, όπου η εικόνα μας περιορίζεται στα όσα ταιριάζουν καλύτερα στις ευρωπαϊκές γεύσεις και συνήθειες. Η κορεάτικη είναι μια κουζίνα που θυμίζει την ιαπωνική· παίζει πολύ με τα αρώματα, τις σάλτσες, τις έντονες γεύσεις. Το κίμτσι είναι βασικό συστατικό, όπως και κομμάτια ψαριού ή οι πάστες από ψάρι.\nΗ κουζίνα της Μαντζουρίας είναι διαφορετική από την κινεζική που ξέρουμε, διότι στην Ευρώπη η κινεζική κουζίνα ήρθε από την Καντόνα στον Νότο. Το πολύ ρύζι και οι γλυκόξινες γεύσεις δεν υπάρχουν εκεί, καθώς μιλάμε για περιοχές σε βόρειο γεωγραφικό πλάτος, όπου η συγκομιδή στο ρύζι είναι ασήμαντη, κι έτσι η κουζίνα θυμίζει πιο πολύ την κεντρική Κίνα: ντάμπλινγκ και νουντλ ξεκίνησαν από αυτήν την περιοχή και αποτελούν τη βάση, ενώ υπάρχει έντονη ροπή σε κρέατα που δεν είναι τόσο συνηθισμένα στην Κίνα, όπως για παράδειγμα το αρνί. Η στέπα, βέβαια, έχει μια πιο ακατέργαστη μορφή κουζίνας: πολλά κρέατα, κυνήγι και θηράματα κάποτε, τώρα εκτροφή ζώων. Δεν υπάρχει το ραφινάρισμα που συναντάμε σε άλλα μέρη.\nΗ επιβλητική αυστηρότητα του αστικού τοπίου της Πιονγκγιάνγκ\nΠοιο είναι το προφίλ του ταξιδιώτη που θα γοητευτεί από ένα τέτοιο ταξίδι;\nΣίγουρα άνθρωποι με ανησυχίες ως προς το να γνωρίσουν τον πλανήτη. Ταξιδεμένοι άνθρωποι, οι οποίοι έχουν πάει σε διάφορα μέρη του κόσμου και σίγουρα έχουν ξαναεπισκεφθεί μέρη της Κίνας, όπως το Πεκίνο ή η Σανγκάη. Και σίγουρα άνθρωποι που έχουν μια αναπτυγμένη ταξιδιωτική κουλτούρα και θέλουν να γνωρίσουν το διαφορετικό.\nΗ Άπω Ανατολή του Cosmorama Travel\nΟι τοπικές κουζίνες των περιοχών διευρύνουν την εικόνα μας για τις γεύσεις της Ανατολής.\nΈνα ταξίδι-εμπειρία, το οποίο διαρκεί 25 ημέρες, περιλαμβάνει μεταφορές με αεροπλάνα και πούλμαν και ακολουθεί τη διαδρομή Νότια Κορέα, Κίνα, Μογγολία, Βόρεια Κορέα και πάλι Μογγολία. Σημαντικά τοπόσημα όπως η Ουλάν Μπατόρ, το βουδιστικό μοναστήρι Γκαντάν και το Φεστιβάλ Νααντάμ αποτελούν σταθμούς στις ξεναγήσεις της Μογγολίας, όπου το πρόγραμμα περιλαμβάνει επίσης διαμονή σε γιούρτες, βόλτα στους αμμόλοφους της ερήμου στο Μπαγιανγκόμπι αλλά κι επίσκεψη σε φάρμα της Μογγολίας με «εκπαίδευση» στο άρμεγμα φοράδας και δοκιμή του κουμίς, του εθνικού ποτού της χώρας.\nΣτην Κίνα η βόλτα με το παραδοσιακό rickshaw στις παλιές γειτονιές του Πεκίνου αλλά και η επίσκεψη στην αρχή του Σινικού Τοίχους ξεχωρίζουν από το πρόγραμμα. Οι ολυμπιακές εγκαταστάσεις της Σεούλ και το μεγάλο λιμάνι του Πουσάν ξεχωρίζουν από τη διαμονή στη Νότια Κορέα, ενώ πλούσια εικόνα της ενδοχώρας προσφέρει η διάσχιση της Βόρειας Κορέας με τρένο, όπου εκτός από την ξενάγηση στην Πιονγκγιάνγκ περιλαμβάνεται επίσης και ολοήμερη επίσκεψη στην αποστρατιωτικοποιημένη ζώνη ανάμεσα στη Βόρεια και τη Νότια Κορέα. Η εκδρομή είναι προγραμματισμένη για αναχώρηση στις 19/6 και υπάρχουν λίγες διαθέσιμες θέσεις, ενώ προγραμματίζεται και άλλη αναχώρηση στα μέσα Αυγούστου.\n«Cosmorama Travel» | 2103642707 | https://cosmorama-travel.gr


Νέα επιχείρηση εκκένωσης υπό κατάληψη κτηρίου στο κέντρο της Αθήνας - Βεργίνα News\nΣε εξέλιξη βρίσκεται νέα επιχείρηση για εκκένωση υπό κατάληψη κτηρίου στο κέντρο της Αθήνας από την ΕΛ.ΑΣ.\nΤο κτήριο βρίσκεται στη συμβολή των οδών Οκτάβιου Μερλιές και Πρασσά, κοντά στο Γαλλικό Ινστιτούτο.\nΣημειώνεται ότι την περασμένη εβδομάδα η ΕΛΑΣ είχε προχωρήσει σε εκκένωση δύο υπό κατάληψη κτηρίων στην οδό Αχαρνών απομακρύνοντας πάνω από 250 πρόσφυγες και μετανάστες που βρίσκονταν μέσα σε αυτά.\nΠροηγούμενο άρθροEπιστρέφουν οι Θεσμοί στην Αθήνα\nΕπόμενο άρθροΧρεοκόπησε η Thomas Cook – Ξεκινά επιχείρηση επαναπατρισμού 600.000 τουριστών


La Nouvelle Vague: Το κίνημα που έφερε την επανάσταση στην 7η τέχνη - Cat Is Art\nΑρχική Παράλληλη τέχνη Art collection La Nouvelle Vague: Το κίνημα που έφερε την επανάσταση στην 7η τέχνη\nLa Nouvelle Vague: Το κίνημα που έφερε την επανάσταση στην 7η τέχνη\nΤο Γαλλικό Νέο Κύμα (γαλλικά: La Nouvelle Vague) ήταν ένα κινηματογραφικό κίνημα το οποίο εκδηλώθηκε τη δεκαετία του 1960 στη Γαλλία και θεωρείται ευρέως το πιο διάσημο και σημαντικό κίνημα στην ιστορία του κινηματογράφου.\nΤο Νέο Κύμα άρχισε το 1959 και συνέχισε στη δεκαετία του 1960, με πολλούς να διαφωνούν για το πότε ακριβώς τελείωσε. Κύρια χαρακτηριστικά του Κύματος ήταν η εναντίωση στην εμπορευματοποίηση του κινηματογράφου και η απελευθέρωση της κινηματογράφησης, από τα καθιερωμένα της πλαίσια. Για να προσδώσουν μία μεγαλύτερη φυσικότητα στις ταινίες τους, οι σκηνοθέτες τις γύριζαν σε εξωτερικό χώρο και με πραγματικό φωτισμό. Οι ταινίες του Νέου Κύματος επαναστατοποίησαν την Έβδομη Τέχνη, εδραιώνοντας διάφορες ριζοσπαστικές τεχνικές, και η επιρροή του κινήματος στον παγκόσμιο κινηματογράφο είναι ασυναγώνιστη.\nΣημαντικό κομμάτι του κινήματος ήταν και η Θεωρία του Auteur, η οποία υποστήριζε ότι ένας σκηνοθέτης πρέπει να έχει πλήρη έλεγχο σε μια ταινία, όπως ο συγγραφέας σε ένα βιβλίο. Το Νέο Κύμα γέννησε μερικούς από τους πιο αναγνωρισμένους σκηνοθέτες όλων των εποχών, καθώς και ταινίες που συχνά αναγνωρίζονται ως ανάμεσα στις καλύτερες όλων των εποχών.\nΤο Cahiers du Cinema\nΤο Νέο Κύμα γεννήθηκε όταν πέντε κριτικοί ταινιών οι οποίοι δούλευαν για το περιοδικό Cahiers du Cinema εκδήλωσαν αγανάκτηση σχετικά με την κατάσταση του Γαλλικού Κινηματογράφου, και συγκεκριμένα με την πεζότητα και έλλειψη καινοτομίας που επιδείκνυε. Έτσι, αυτοί οι κριτικοί αποφάσισαν να σκηνοθετήσουν ταινίες οι ίδιοι, ώστε να ανατρέψουν το κινηματογραφικό κατεστημένο της εποχής. Οι πέντε αυτοί σινεφίλ οι οποίοι μετατράπηκαν σε σκηνοθέτες και οι οποίοι έδρασαν ως οι πυλώνες του κύματος ήταν οι Φρανσουά Τριφό, Ζαν-Λικ Γκοντάρ, Ερίκ Ρομέρ, Ζακ Ριβέτ και Κλοντ Σαμπρόλ.\nΗ Αριστερή Όχθη και η Δεξιά Όχθη\nΠέρα από τους κριτικούς του Cahiers du Cinema, πολλοί άλλοι Γάλλοι σκηνοθέτες επίσης έφτιαξαν ριζοσπαστικές ταινίες την ίδια χρονική περίοδο και άρα συχνά θεωρούνται μέλη του κινήματος. Μια σημαντική ομάδα από τέτοιους σκηνοθέτες ήταν το λεγόμενο Left Bank (Αριστερή Όχθη, όπου Δεξιά Όχθη είναι η ομάδα του Cahiers du Cinema). Σε σχέση με τη Δεξιά Όχθη, οι σκηνοθέτες της Αριστερής Όχθης ήταν λιγότερο τρελαμένοι με τον κινηματογράφο και τον έβλεπαν σαν όμοιο με άλλες τέχνες, όπως η λογοτεχνία. Παρ’ όλ’ αυτά, δεν υπήρχε πραγματικά έχθρα ανάμεσα στις δύο ομάδες, καθώς υποστήριζαν η μία την άλλη. Η Αριστερή Όχθη απαρτιζόταν από τους Αλέν Ρενέ, Ανιές Βαρντά, Ζακ Ντεμί, Κρις Μαρκέρ και Ενρί Κολπί.\nΆλλοι σκηνοθέτες που συχνά συσχετίζονται με το Νέο Κύμα είναι οι Ζαν-Πιερ Μελβίλ, Λουί Μαλ κ.λπ. Υπάρχει διαφωνία για το ποιοι σκηνοθέτες πρέπει να θεωρούνται μέλη του κινήματος: ενώ ο Φρανσουά Τριφό κυκλοφόρησε μια λίστα με 162 σκηνοθέτες που είχαν κάνει το ντεμπούτο τους μετά το 1959 και εξ ου μπορούσαν να θεωρηθούν μέλη, ο συνάδελφός του Ζαν-Λικ Γκοντάρ διαφώνησε, ισχυριζόμενος ότι τα μόνα μέλη του Νέου Κύματος ήταν η ομάδα του Cahiers du Cinema.\nΕπιρροές του κινήματος ήταν ο ιταλικός νεορεαλισμός, το κλασικό Χόλιγουντ, ο Άλφρεντ Χίτσκοκ, το φιλμ νουάρ και άλλα. Μεταξύ των ταινιών που το όρισαν ή που θεωρούνται σταθμός του είδους είναι το Τα 400 χτυπήματα (1959) του Φρανσουά Τριφό, το Χιροσίμα Αγάπη μου (1959) του Αλέν Ρενέ, το Με κομμένη την ανάσα (1960) του Ζαν-Λικ Γκοντάρ κ.ά.\nΕίχε προηγηθεί η Βαρντά\nΟ Άθως Δημουλάς έχει γράψει στην “Καθημερινή”:\nΕίναι το καλοκαίρι του 1954 και η 26χρονη Ανιές Βαρντά, έχοντας ήδη υιοθετήσει το ισόβιο χαρακτηριστικό της κούρεμα, ταξιδεύει στις μεσογειακές ακτές της Γαλλίας, και συγκεκριμένα στη μικρή πόλη Σετ, αφήνει για λίγο τη φωτογραφική της μηχανή και στέκεται πίσω από μια κάμερα. Για τα έξοδα της ταινίας (υπολογίζεται ότι δεν χρειάστηκε περισσότερα από 14.000 δολάρια) χρησιμοποίησε ένα μικρό ποσό που είχε αποταμιεύσει από μια κληρονομιά και δανείστηκε χρήματα από φίλους, καταφέρνοντας έτσι να δημιουργήσει αυτό που σήμερα θεωρείται το πρώτο κεφάλαιο μιας από τις συναρπαστικότερες ιστορίες του παγκόσμιου σινεμά, της Νουβέλ Βαγκ. Γιατί, πριν εμφανιστεί ο Τριφό, ο Γκοντάρ και ο Ρομέρ, είχε προηγηθεί η Βαρντά και το θρυλικό πρώτο της φιλμ «La Pointe Courte».\nΣτην ταινία παρακολουθούμε δύο μεταξύ τους ανεξάρτητες ιστορίες (η Βαρντά είχε επηρεαστεί από τα «Άγρια φοινικόδεντρα» του Φόκνερ): την πορεία μιας ερωτικής σχέσης και τη ζωή κάποιων ψαράδων. Η τεχνική της αφήγησής της ήταν πρωτοποριακή, ωστόσο αυτό που πρωτίστως πιστώθηκε στη νεαρή σκηνοθέτιδα ήταν η δύναμη των πλάνων της και η ικανότητά της να μεταφέρει το συναίσθημα μέσα από τις εικόνες και τη διαδοχή τους.\nΗ Βαρντά παρέμεινε δημιουργική και δραστήρια μέχρι που έφυγε από τη ζωή, στα 90 της χρόνια. Σε μια συνέντευξή της στον Guardian, λίγους μήνες πριν από το τέλος της, είχε πει: «Θα ήθελα ο κόσμος να με θυμάται ως μια σκηνοθέτιδα που απόλαυσε τη ζωή, ακόμα και τον πόνο».\nΜια σπουδαία ομάδα\nΚατά κανόνα έχουμε στο μυαλό μας τους σκηνοθέτες της νουβέλ βαγκ ως μια συμπαγή ομάδα και ήταν όντως ομάδα, μια σπουδαία ομάδα. Μόνο που τα μέλη της είχαν διαφορετικές καταβολές το ένα σε σχέση με το άλλο, εμπνέονταν από διαφορετικά πράγματα και ως δημιουργικές μονάδες δεν είχαν ταύτιση.\nΕίχαν όμως κοινά χαρακτηριστικά και αυτά έπαιξαν ρόλο στην ανάπτυξη του Νέου Κύματος. Ανάμεσά τους η θεωρητική δουλειά του περιοδικού «Cahiers du Cinema», από το οποίο ξεκίνησαν τη σταδιοδρομία τους ως κριτικοί κινηματογράφου ο Κλοντ Σαμπρόλ, ο Ζαν-Λικ Γκοντάρ, ο Ερίκ Ρομέρ και βεβαίως ο Φρανσουά Τριφό. Εκεί, στα «Cahiers», η νιότη ήταν σκληρή και αφοριστική. Στο στόχαστρο των νεαρών δαιμόνων της κριτικής βρέθηκε το «σινεμά του μπαμπά» («cinemadupapa»), όπως ήταν το παρατσούκλι που χρησιμοποιούσαν για τον εμπορικό κινηματογράφο της Γαλλίας διαγράφοντας παλιούς εκπροσώπους του όπως ο Αντρέ Καγιάτ, ο Αντρέ Ινεμπέλ, ο Ανρί Ζορζ Κλουζό και ο Κλοντ Οτάν Λαρά.\nΤην ίδια ώρα όμως τα παιδιά του Νέου Κύματος θαύμαζαν την ανεξάρτητη πορεία των επίσης παλαιότερων Γάλλων Ζαν Ρενουάρ, Ζακ Τατί, Ρομπέρ Μπρεσόν και Ζαν Κοκτό. Εκτιμούσαν τον ιταλικό νεορεαλισμό της δεκαετίας του 1950 (αγαπημένος τους ήταν ο Ρομπέρτο Ροσελίνι). Λάτρευαν τον Άλφρεντ Χίτσκοκ και ανακάλυπταν εκ νέου τον κλασικό αμερικανικό κινηματογράφο σκηνοθετών, όπως ο Τζον Φορντ, ο Χάουαρντ Χοκς, ο Ραούλ Γουόλς και ο Μάικλ Κερτίζ.\nΤρανταχτό παράδειγμα της διαφορετικής φιλοσοφίας των σκηνοθετών της νουβέλ βαγκ αποτελούν οι εμβληματικοί ηγέτες του Νέου Κύματος, ο Τριφό και ο Γκοντάρ. Τα «400 χτυπήματα», η ιστορία του 13χρονου Αντουάν (Ζαν Πιερ Λεό) που προσπαθεί να το σκάσει από το αναμορφωτήριο όπου έχει καταλήξει, είναι ένας «λερωμένος» καθρέφτης της προεφηβείας του σκηνοθέτη. Το 1945 ο ίδιος ο Τριφό βρισκόταν στην ηλικία του Αντουάν και όπως αργότερα εξομολογήθηκε: «Ήμουν ανυπόμονος να μεγαλώσω, να μπορώ να κάνω όλα τα απαγορευμένα πράγματα, χωρίς κανείς να με τιμωρεί…». Ο Τριφό δεν ταύτιζε τους δικούς του γονείς με τους σκληρούς γονείς του Αντουάν αλλά, σύμφωνα με τον μελετητή του Καρλ Χάνσερ Φέρλανγκ, η αλήθεια ήταν διαφορετική: Στα 16 ο Τριφό εισήχθη σε ίδρυμα για «δύσκολα» παιδιά, απ’ όπου τον έσωσε ο Αντρέ Μπαζέν, συνεκδότης των «Cahiers du Cinema», ο οποίος τον έπεισε να ασχοληθεί με τον προγραμματισμό προβολών. Μέσω αυτού ο Τριφό γνώρισε την παρέα του μελλοντικού Νέου Κύματος (σ.σ.: τα «400 χτυπήματα» είναι αφιερωμένα στον Μπαζέν).\nΑντιθέτως, ο Ζαν-Λικ Γκοντάρ, που γεννήθηκε στο Παρίσι στις 3 Δεκεμβρίου του 1930, ήταν γόνος μεγαλοαστικής γαλλοελβετικής οικογένειας. Ο γιατρός πατέρας του ήταν ιδιοκτήτης κλινικής και η μητέρα του προερχόταν από οικογένεια εύπορων Ελβετών τραπεζιτών. Ο Γκοντάρ απέκτησε την ελβετική υπηκοότητα κατά τη διάρκεια του Β΄ Παγκοσμίου Πολέμου και το 1949 βρισκόταν στο Πανεπιστήμιο της Σορβόνης σπουδάζοντας εθνολογία. Όπως έχει συμβεί με πολλούς καλλιτέχνες, τα πανεπιστημιακά χρόνια ήταν και για τον Γκοντάρ τα χρόνια των μεγάλων αποφάσεων. Ο κινηματογράφος άρχισε να του κεντρίζει το ενδιαφέρον και οι επισκέψεις στα cine clubs του Καρτιέ Λατέν ή στην Ταινιοθήκη του Παρισιού ήταν περισσότερες από εκείνες με την τάξη του. Έτσι επήλθε η γνωριμία του με τον Φρανσουά Τρυφό, τον Ζακ Ριβέτ, τον Ερίκ Ρομέρ και βεβαίως τον Αντρέ Μπαζέν.\nΣτην περίπτωση των Γκοντάρ – Τριφό όμως υπήρξε μια μεγάλη, μυστηριώδης διαμάχη, στην οποία ρίχνει φως το ντοκιμαντέρ «Les deux de la vague» («Οι δύο του κύματος») του Εμανουέλ Λοράν.\nΠάντως στη δύση της δεκαετίας του 1950, γεννήθηκε η νουβέλ βαγκ, αν και το παράξενο είναι ότι ακόμη δεν μπορούμε να πούμε πότε ακριβώς αρχίζει και πότε ακριβώς τελειώνει. Πολλοί θεωρούν πρώτη ταινία του Νέου Κύματος, εκτός από το «Pointe Court» της Ανιές Βαρντά, το «Και ο Θεός έπλασε τη γυναίκα» του Ροζέ Βαντίμ, δύο ταινίες του 1956. Η πρώτη όμως πέρασε εντελώς απαρατήρητη, ενώ η δεύτερη έκανε τόσο πολύ θόρυβο λόγω της Μπριζίτ Μπαρντό, που αναπόφευκτα φαινόταν ξένο σώμα δίπλα στις μεταγενέστερες ταινίες του Νέου Κύματος.\nΗ ειρωνεία είναι ότι με την «Περιφρόνηση» (1963) του Γκοντάρ, μία επταετία αργότερα, η Μπαρντό θα γινόταν μία από τις μούσες της νουβέλ βαγκ (η Άνα Καρίνα ήταν μια άλλη), όπως ο Ζαν Πολ Μπελμοντό έγινε το απόλυτο παλικάρι της με το «Με κομμένη την ανάσα» και τον «Τρελό Πιερό», επίσης του Γκοντάρ.\nΣτο θολό τοπίο της αφετηρίας υπάρχει επίσης η περίπτωση του Λουί Μαλ που γύρισε το «Ασανσέρ για δολοφόνους» το 1958, την ίδια δηλαδή χρονιά που ο Κλοντ Σαμπρόλ γύρισε τον «Ωραίο Σέργιο». Η αλήθεια όμως είναι ότι μόνο όταν εμφανίστηκε η διπλή επιτυχία των «400 χτυπημάτων» και του «Χιροσίμα, αγάπη μου», η οποία ακολουθήθηκε από το «Με κομμένη την ανάσα», κριτικοί και κοινό άρχισαν να αντιλαμβάνονται ότι κάτι ριζικά άλλαζε στον γαλλικό κινηματογράφο και ότι η Γαλλία γινόταν το κέντρο της κινηματογραφικής ανανέωσης.\nΜετά τον Μάη του ’68 τα παιδιά είχαν πια μεγαλώσει, η αθωότητα είχε χαθεί, οι δρόμοι είχαν χωρίσει. Η αλήθεια είναι ότι οι περισσότεροι εκπρόσωποι της νουβέλ βαγκ υποχώρησαν σε συμβάσεις ή ανακάλυψαν αυτό που στην πραγματικότητα ήταν. Όχι βέβαια ο Γκοντάρ. Αρκεί να ρίξεις μια ματιά στην πρόσφατη ταινία του, «Filmsocialism», και θα δεις ότι ο άνθρωπος παραμένει αμετανόητος!\nΑλλά οι τελευταίες ταινίες του Τρυφό έμοιαζαν περισσότερο με τις ταινίες που ο ίδιος είχε απορρίψει νεότερος. Το θέμα είναι ότι το Νέο Κύμα άφησε πίσω του πλούσια κληρονομιά και κυρίως άσκησε τεράστια επιρροή στον παγκόσμιο κινηματογράφο. Ψήγματά του δεν έχουν σταματήσει να εμφανίζονται σε αμερικανικές ταινίες, είτε εκείνης περίπου της εποχής («Μπόνι και Κλάιντ» του Αρθουρ Πεν) είτε σε μεταγενέστερες («Pulpfiction» του Κουέντιν Ταραντίνο).\nΤο Νέο Κύμα θέσπισε μια πρωτόγνωρη, επαναστατική κινηματογράφηση. Η κάμερα βρέθηκε για πρώτη φορά κυρίως στο χέρι και η κίνησή της ήταν αδιάκοπη, με μεγάλης διάρκειας πλάνα, γυρίσματα σε εξωτερικούς χώρους, φυσικό φωτισμό και αυτοσχεδιασμούς στους διαλόγους. Και για πρώτη φορά τα πρόσωπα που άρχισαν να αναδεικνύονται δεν ήταν μόνο ηθοποιοί, αλλά και σκηνοθέτες όπως και τεχνικοί που συνέβαλαν στην απελευθέρωση της κινηματογραφικής γλώσσας από τα δεσμά της.\n(Από δημοσίευση στο BHMagazino, τεύχος 508, σελ. 42-47, 11/07/2010)\nΜε αφορμή τα πρόσφατα γενέθλια του Ζαν-Λικ Γκοντάρ ακολουθεί η βασική φιλμογραφία του «νέου κύματος», από τον Μπάμπη Ακτσόγλου (αρχείο του ΣΙΝΕΜΑ). Κρατήστε σημειώσεις και ετοιμαστείτε για ταινιοθεραπεία:\nΈνας Παριζιάνος που επιστρέφει στη γενέτειρά του, ένα χωριό στην Κρεζ, προσπαθεί να βοηθήσει έναν παλιό του φίλο ο οποίος έχει γίνει αλκοολικός. Ο Σαμπρόλ γύρισε την πρώτη του αυτή ταινία χάρη σε μια κληρονομιά. Ρεαλιστική απεικόνιση της γαλλικής επαρχίας το χειμώνα, απόλυτη σκηνοθετική δεξιοτεχνία, χριστιανικό φινάλε! Η πρώτη «επίσημα καταχωρισμένη ταινία της νουβέλ βαγκ.\nΗ σύζυγος ενός μεγαλοεκδότη έχει μια πρόσκαιρη παράνομη σχέση μ’ ένα νέο που γνωρίζει στο δρόμο. Ο Μαλ, ξεκινώντας από μια συνηθισμένη ιστορία μοιχείας, κάνει μια ταινία όπου η ελευθερία του έρωτα γίνεται πράξη επαναστατική και οδηγεί στη συνειδητοποίηση. Προκάλεσε μεγάλο σκάνδαλο στην εποχή της, αλλά και το θαυμασμό του Τριφό που έγραψε: «Ο Λουί Μαλ σκηνοθέτησε την πρώτη ερωτική νύχτα του κινηματογράφου»!\nΟ ανταγωνισμός (μέχρι θανάτου) ανάμεσα σ’ έναν επαρχιώτη και το Δον Ζουάν ξάδελφό του, φοιτητές και οι δύο της Νομικής. Μια μεγάλη εμπορική επιτυχία που ο Γκοντάρ παρουσίασε με τα εξής λόγια: «Τα Ξαδέλφια θα είναι μια συγκινητική ταινία που θα σας αποσπάσει από τα αγαθά αυτού του κόσμου, μια ταινία ψεύτικη που θα σας πει τις τέσσερις αλήθειές της, μια ταινία ατέλειωτου κενού, άρα βαθιά»!\nΜια Γαλλίδα ηθοποιός γνωρίζει έναν Ιάπωνα αρχιτέκτονα στη Χιροσίμα και ζει για 24 ώρες έναν τρελό έρωτα μαζί του. Για την ηρωίδα του Ρενέ, ο έρωτας είναι ενιαίος και αδιαίρετος. Η νέα σχέση που ταράζει τη ζωή της ανακαλεί εικόνες από την ερωτική ιστορία της μ’ ένα Γερμανό στρατιώτη στη διάρκεια του Β’ Παγκόσμιου Πολέμου, στην πόλη Νεβέρ. Το παρελθόν της ηρωίδας συναντά το παρελθόν της Χιροσίμα: η πόλη βιώνει το τραύμα του πυρηνικού ολέθρου, η ηρωίδα κουβαλάει την τραυματική εμπειρία ενός έρωτα που διακόπηκε βίαια στο παρελθόν. Σε σενάριο Μαργκερίτ Ντιράς, η πιο αριστουργηματική ταινία της νουβέλ βαγκ, οι μορφικές καινοτομίες της οποίας κάλλιστα συγκρίνονται με τον «Πολίτη Κέιν».\n«Με Κομμένη την Ανάσα» (Α Bout De Souffle, 1959) του Ζαν-Λικ Γκοντάρ, με τους Ζαν-Πολ Μπελμοντό, Τζιν Σίμπεργκ\nΟ Μισέλ Πουακάρ σκοτώνεις χωρίς προφανή λόγο έναν αστυνομικό. Βρίσκει καταφύγιο στο διαμέρισμrα μιας Αμερικανίδας σταρ στο Παρίσι και έχει μια σύντομη σχέση μαζί της. Η πρώτη ταινία του Ζαν-Λικ Γκοντάρ έπαιξε καθοριστικό ρόλο στην απελευθέρωση της κινηματογραφικής γλώσσας από τις συμβάσεις της κλασικής φιλμικής δραματουργίας. Γυρίστηκε με αυτοσχέδιους διαλόγους και λήψεις και διαπνέεται από ένα γνήσιο αναρχικό συναίσθημα, τόσο σε θεματικό όσο και μορφικό επίπεδο. Ο Ζαν Πολ Μπελμοντό έγινε σύμβολο μιας ολόκληρης γενιάς σινεφίλ που την άγγιξε ο ρομαντικός μηδενισμός του ήρωα, αλλά και η ανεμελιά με την οποία αντιμετωπίζει τα θέματα του έρωτα ή του θανάτου.\nΜια δεκάχρονη επαρχιωτοπούλα ανακαλύπτει το Παρίσι και τους κατοίκους του, μένοντας λίγο καιρό στου θείου της. Πάνω σ’ αυτό το θέμα της εξερεύνησης ενός νέου κόσμου από ένα αθώο μάτι, ο Μαλ κάνει μια αλληγορία της καταστροφής, δίνοντας μια αποκαλυπτική εικόνα της ξέφρενης ζωής και της τρέλας της μεγαλούπολης.\n«Ζιλ και Τζιμ (Jules et Jim, 1961) του Φρανσουό Τριφό, με τους Ζαν Μορό, Όσκαρ Βέρνερ, Ανρί Σερ\nΟ Ζιλ και ο Τζιμ, φίλοι και διανοούμενοι, μοιράζονται από κοινού την αγάπη τους για την Κατρίν στη Γαλλία του 1914. Ίσως η ομορφότερη ταινία του Τριφό, ο οποίος έλεγε γι’ αυτήν: «Συναντάμε δύο θέματα: της φιλίας και της αδυναμίας της τριαδικής σχέσης. Η άποψη της ταινίας είναι ότι το ζευγάρι δεν είναι μια έννοια απόλυτα ικανοποιητική, αλλά δεν υπάρχει άλλη λύση πέρα απ’ αυτήν».\nΜια χορεύτρια του καμπαρέ περιμένει εδώ και δέκα χρόνια την επιστροφή του πρώην εραστή της, με τον οποίο έχει ένα παιδί εν αγνοία του. Ο Ραούλ Κουτάρ, μόνιμος διευθυντής φωτογραφίας του Γκοντάρ, φωτογραφίζει μια μυθική Νάντη και μια εξίσου μυθική Ανούκ Εμέ. Όσο για τον Ντεμί, υπογράφει ένα γνήσιο μελό με θέμα τις συμπτώσεις που καθορίζουν τελικά τη ζωή των ηρώων του.\n«Πέρσι στο Μαρίενμπαντ» (L’ Annee Derniere A Marienbad, 1961) του Αλέν Ρενέ, με τους Ντελφίν Σεϊρίνγκ, Τζόρτζιο Αλμπερτάτζι\n«Ζούσε τη Ζωή της» (Vivre sa Vie, 1962) του Ζαν Λικ Γκοντάρ, με την Άνα Καρίνα\nΈνας σεναριογράφος και η νεαρή γυναίκα του μοιάζουν να είναι ευτυχισμένο ζευγάρι. Όμως, έπειτα από ένα επεισόδιο με έναν παραγωγό, η σύζυγος αρχίζει να περιφρονεί τον άνδρα της. Μόνο ο Γκοντάρ θα τολμούσε να πάρει την Μπε-Μπε, ένα μυθιστόρημα του Μοράβια και τον Φριτς Λανγκ αυτοπροσώπως και να κάνει μια γνήσια τραγωδία με θέμα το ίδιο το σινεμά.\nΈνας αναρχικός ύμνος για μια γενιά που βιώνει ένα ανάλογο υπαρξιακό αδιέξοδο με τους ήρωες του Καμί, αλλά διαφέρει από τον Ξένο» στο ότι οι αυτοκαταστροφικές δυνάμεις της έχουν το χάρισμα να είναι δημιουργικές. Κι αυτό γιατί οι ήρωες του Γκοντάρ θέτουν συνεχώς ερωτήματα για τον κόσμο, τη ζωή, τα συναισθήματα, την πολιτική, την Τέχνη, το σινεμά. Ερωτήματα που δε βρίσκουν πάντοτε την απάντησή τους, αλλά που συχνά οδηγούν τους ήρωες σε στιγμές έκστασης (όπως όταν στο τέλος ανακαλύπτουν ότι «η αιωνιότητα είναι η θάλασσα που ενώνεται με τον ήλιο»). Ο λυρισμός, η απόλυτη ελευθερία έκφρασης στη γραφή, η αναρχική θεώρηση των πραγμάτων, οι υπέροχοι αυτοσχεδιασμοί του ζεύγους Μπελμοντό – Καρίνα, κάνουν τον «Τρελό Πιερό» την πιο χαρακτηριστική ταινία της νουβέλ βαγκ, έστω κι αν γυρίστηκε προς το τέλος της.\nΤο πορτρέτο μιας ελεύθερης κοπέλας που «συλλέγει» άνδρες και οι προσπάθειες δύο φίλων να την κατακτήσουν. Δεν πρόκειται για μια ιστορία σαγήνης ή ενός ερωτικού τριγώνου αλά Τριφό, αλλά για μια ηλιόλουστη ταινία λαμπρών διαλόγων που εγκαινιάζει τους μύθους ηθικής του Ρομέρ. Ο οποίος θα μείνει μέχρι σήμερα πιστός στις βασικές αρχές της νουβέλ βαγκ, την οποία υπηρέτησε αρχικά ως κριτικός στα Cahiers και όψιμα ως σκηνοθέτης.\nΠηγές πληροφοριών: ΒΗΜΑ, BHMagazino, Καθημερινή, περιοδικό Σινεμά, ΒΙΚΙΠΑΙΔΕΙΑ\nΘεωρία του Auteur\nΈνα αντίο στη “Γιαγιά της Γαλλικής Νουβέλ Βαγκ”, Ανιές Βαρντά


Απάντηση Τζανακόπουλου σε Σόιμπλε: Ο πρωθυπουργός έχει απόλυτη εμπιστοσύνη στον Τσακαλώτο | Newsbomb\n13 Ιουνίου 2017 21:47\nΑπάντηση Τζανακόπουλου σε Σόιμπλε: Ο πρωθυπουργός έχει απόλυτη εμπιστοσύνη στον Τσακαλώτο\nΤη «βεβαιότητα ότι η κυβέρνηση θα κάνει ό,τι είναι δυνατόν για να έχουμε όσο το δυνατόν καλύτερη λύση στις 15 Ιουνίου» σημείωσε ο κυβερνητικός εκπρόσωπος Δημήτρης Τζανακόπουλος.\nΑπαντώντας αναφορικά με σημερινές δηλώσεις του Βόλφγκανγκ Σόιμπλε, ο Δημήτρης Τζανακόπουλος υπογράμμισε ότι ο πρωθυπουργός έχει απόλυτη εμπιστοσύνη στον υπουργό Οικονομικών Ευκλείδη Τσακαλώτο και ότι σε αυτό που δεν έχει εμπιστοσύνη είναι εάν και κατά πόσο ένα όργανο στο οποίο συμμετέχει ο κ. Σόιμπλε μπορεί να δώσει θετική λύση για την Ελλάδα. Εξέφρασε δε την ελπίδα να διαψευστεί αυτή η εκτίμηση και σημείωσε πως είναι δεδομένο ότι η ελληνική κυβέρνηση έχει κάνει όλα όσα όφειλε με μεταρρυθμίσεις και προαπαιτούμενα, έχει τηρήσει στο ακέραιο τις δεσμεύσεις της και πως τώρα είναι σειρά των δανειστών να πράξουν όσα οφείλουν και όσα δικαιούται η Ελλάδα για να βγει με βιώσιμους όρους στις αγορές χρήματος.\nΣτο ίδιο πλαίσιο, ο Δημητρής Τζανακόπουλος τόνισε πως «από τα μέχρι σήμερα δεδομένα που έχουμε, από την εμπειρία του παρελθόντος, δεν μας επιτρέπεται να προεξοφλούμε θετικές λύσεις από ένα όργανο στο οποίο συμμετέχει και ο κ. Σόιμπλε. Επομένως, το πρόβλημα εμπιστοσύνης δεν είναι προφανώς μεταξύ του Ευκλειδης Τσακαλώτου και του πρωθυπουργού, αλλά μεταξύ της ελληνικής κυβέρνησης συνολικά και του κ. Σόιμπλε, ο οποίος έχει αποδείξει στο παρελθόν ότι δεν είναι πάντοτε εποικοδομητικός».\nΥπογράμμισε ότι η ελληνική κυβέρνηση δουλεύει -και το έχει αποδείξει- ώστε να υπάρξει μια θετική κατάληξη στο Eurogroup της 15ης Ιουνίου και πως αν πληρωθούν ορισμένα κριτήρια (παρέπεμψε στα κριτήρια που έθεσε ο κ. Τσίπρας στο υπουργικό συμβούλιο) η κυβέρνηση δεν έχει κανέναν λόγο να μην αποδεχτεί μια λύση.\nΣε σειρά ερωτημάτων σχετικά με το ενδεχόμενο να μην υπάρξει κατάληξη στο Eurogroup και να τεθεί το θέμα στη Σύνοδο μια εβδομάδα αργότερα, ο κ. Τζανακόπουλος είπε πως πρέπει να αποδραματοποιηθεί η κατάσταση και τόνισε: «Λύση θα υπάρξει, η λύση θα είναι θετική. Τώρα το φόρουμ εντός του οποίου θα βρεθεί η λύση δεν είναι αναγκαίο να είναι το Eurogroup. Εφόσον το Eurogroup δεν μπορέσει να αρθεί στο ύψος της περίστασης, θα πρέπει οι ηγέτες, οι επικεφαλής των κυβερνήσεων να αναλάβουν την πολιτική ευθύνη για το επόμενο βήμα της Ευρώπης».\nΣε κάθε περίπτωση, ο κυβερνητικός εκπρόσωπος σημείωσε πως «το βασικό μας σενάριο και η βασική μας προσπάθεια είναι να υπάρξει λύση στις 15 Ιουνίου».\nΕπίθεση ΝΔ σε Τσίπρα: Ο ελληνικός λαός δεν πιστεύει πλέον οτιδήποτε κι αν λέει\nΣυλλαλητήριο Θεσσαλονίκη: Η καρδιά της Ελλάδας χτυπάει σήμερα στη Μακεδονία\nΝίκος Ανδρουλάκης: Τα συλλαλητήρια δεν προσφέρουν\nΣυντάξεις Φεβρουαρίου 2018 - Δείτε πότε θα καταβληθούν από τα Ασφαλιστικά Ταμεία\nΑυτά είναι τα 5 γυναικεία σημεία που πρέπει να προσέξεις καλύτερα!\nΩς γνωστόν εσείς οι άντρες, ως πιο άγαρμποι γενικά, είστε άγαρμποι και στο σεξ, μιας και δεν είναι λίγες οι…


Συμμετοχή του Επιμελητηρίου Καβάλας στην εκθεσιακή δραστηριότητα «Ξάνθη 2021», 07-11 Σεπτεμβρίου 2021 - Nownews.gr\n21 Ιανουαρίου, 2022, 9:05 πμ\nΑρχική ΚΑΒΑΛΑ Συμμετοχή του Επιμελητηρίου Καβάλας στην εκθεσιακή δραστηριότητα «Ξάνθη 2021», 07-11 Σεπτεμβρίου 2021\nΣυμμετοχή του Επιμελητηρίου Καβάλας στην εκθεσιακή δραστηριότητα «Ξάνθη 2021», 07-11 Σεπτεμβρίου 2021\nΤο Επιμελητήριο Καβάλας, μέλος του Ευρωπαϊκού Δικτύου Στήριξης Μικρομεσαίων Επιχειρήσεων Enterprise Europe Network, σας ενημερώνει ότι θα συμμετέχει στην έκθεση «Ξάνθη 2021» η οποία θα πραγματοποιηθεί στην Ξάνθη, παράλληλα με τις Γιορτές της Παλιάς Πόλης από 07 έως 11 Σεπτεμβρίου 2021, στην οδό Πανεπιστημίου (μεταξύ Πανεπιστημίου και ΔΕΗ)\nΓια περισσότερες πληροφορίες μπορείτε να επικοινωνήσετε με το Επιμελητήριο Καβάλας στο τηλ. 2510 222212 με την κα Σούζη Μαυρομμάτη (εσωτ.4) και κα Δέσποινα Παρασύρη (εσωτ.11), e-mail.: info@chamberofkavala.gr, ιστοσελίδα www.kcci.gr\nΠροηγούμενο άρθροΊδρυση Ειδικού Δημοτικού Σχολείου στη Θάσο\nΕπόμενο άρθροTο σχέδιο για την τρίτη δόση του εμβολίου – Ποιες ηλικίες θα προηγηθούν


Λιάνα Κανέλλη: Η κυβέρνηση «κουρκούτιανε» το μυαλό του λαού | OPEN TV\nκαταχωρήθηκε: Τρίτη 07 Σεπτεμβρίου 2021 08:30\nΛιάνα Κανέλλη: Η κυβέρνηση «κουρκούτιανε» το μυαλό του λαού\n«Μικρόψυχοι και απατεώνες υπήρχαν και θα υπάρχουν» δήλωσε η Λιάνα Κανέλλη αναφερόμενη σε πολίτες με πλαστά πιστοποιητικά εμβολιασμού. Επίσης, δήλωσε πως ο φόβος αιχμαλωτίζει το κεφάλι και πως η κυβέρνηση «κουρκούτιανε» το μυαλό του λαού.\nΛΙΑΝΑ ΚΑΝΕΛΛΗΠΙΣΤΟΠΟΙΗΤΙΚΟ ΕΜΒΟΛΙΑΣΜΟΥ\nΗ Λιάνα Κανέλλη για τον θάνατο και την κηδεία του Μίκη Θεοδωράκη Ο Άγγελος Συρίγος για τα Ελληνοτουρκικά Ο υφυπουργός Παιδείας για το άνοιγμα των Πανεπιστημίων Τάκης Θεοδωρικάκος: Ό,τι χειρότερο να βλέπουν τα παιδιά μας, εκπαιδευτικούς να προσάγονται στα αστυνομικά τμήματα Μέλος επιτροπής εμβολιασμού για την πανδημία Σούρας – Νανούρης για γυναικοκτονίες Κακλαμάνης – Σαντορινιός – Παπαϊωάννου για το άνοιγμα των πανεπιστημίων Στον δήμο Νεάπολης-Συκεών έκλεισαν τα πρώτα τμήματα δημοτικού σχολείου Φίλης, Κρικέτος, Κικινής για τη λειτουργία των σχολείων με υγειονομική ασφάλεια Το Ελληνικό ιντερνετικό ραδιόφωνο του Βερολίνου Γκιουλέκας, Χατζηγιαννάκης και Κατρίνης για τους ανεμβολίαστους υγειονομικούς Πρόεδρος ΕΣΕΕ: Η πανδημία επηρέασε τη γυναικεία επιχειρηματικότητα


Σολτς: Στο τελος Ιουνιου οι αποφασεις για την Ελλαδα\nΣτο τέλος Ιουνίου θα ληφθούν οι αποφάσεις για την ελάφρυνση του χρέους και το πλαίσιο της μεταμνημονιακής εποπτείας διαμήνυσε ο γερμανός υπουργός Οικονομικών Ολαφ Σολτς στην ελληνική κυβέρνηση μέσω των «ΝΕΩΝ» από τη Χάγη, όπου βρέθηκε χθες, δύο μέρες μετά τη συμμετοχή του στις άκαρπες_\nBundesbank: ΔΕΝ ΕΙΝΑΙ ΑΠΑΡΑΙΤΗΤΟ ΝΑ ΛΗΦΘΟΥΝ ΣΥΝΤΟΜΑ ΕΠΙΠΛΕΟΝ ΜΕΤΡΑ ΕΛΑΦΡΥΝΣΗΣ ΤΟΥ ΧΡΕΟΥΣ\nΜία εκτεταμένη προστασία από τις αντιδράσεις των αγορών μετά το τέλος του προγράμματος θα μπορούσε να οδηγήσει σε απώλεια της δυναμικής των μεταρρυθμίσεων, προειδοποιεί η γερμανική κεντρική τράπεζα στο μηνιαίο δελτίο της, το οποίο αναφέρεται στην κατάσταση του ελληνικού προγράμματος και στην προ_\nΝΤΟΜΠΡΟΒΣΚΙΣ: ΖΗΤΗΜΑ ΜΗΝΩΝ ΟΙ ΑΠΟΦΑΣΕΙΣ ΓΙΑ ΤΟ ΧΡΕΟΣ\nΓια ζήτημα μηνών προκειμένου να ληφθούν αποφάσεις για μέτρα περαιτέρω ελάφρυνσης του ελληνικού χρέους, έκανε λόγο ο αντιπρόεδρος της Ευρωπαϊκής Επιτροπής, Βάλντις Ντομπρόβσκις. Μιλώντας σε ημερίδα που διοργάνωσε το P_\nΓια «ζήτημα μηνών» προκειμένου να ληφθούν αποφάσεις για μέτρα περαιτέρω ελάφρυνσης του ελληνικού χρέους, έκανε λόγο ο αντιπρόεδρος της Ευρωπαϊκής Επιτροπής, Βάλντις Ντομπρόβσκις. Μιλώντας σε ημερίδα που διοργάνωσε τ_\nΘεοδωράκης: Να ληφθούν άμεσα μέτρα για το μεταναστευτικό\nΜέσα στην εβδομάδα αναμένεται στη Βουλή πρόταση, από το Ποτάμι, για την ενίσχυση της Υπηρεσίας Ασύλου και την επιτάχυνση των διαδικασιών χορήγησης ασύλου, όπως ανέφερε ο Σταύρος Θεοδωράκης. Ο επικεφαλής του κόμματος ανέ_\nΓερμανία: Η κυβέρνηση ζητά να ληφθούν μέτρα για την χρήση του Facebook\nΩς ένα δίκτυο που στερείται διαφάνειας περιγράφει το Facebook με δήλωση της την Πέμπτη, η Γερμανίδα υπουργός Προστασίας Καταναλωτών Καταρίνα Μπάρλεϊ, η οποία ζήτησε να ληφθούν μέτρα σε ευρωπαϊκό επίπεδο μετά το σκάν_\nΓραμμένος: «Θα ληφθούν αυστηρά μέτρα»\nΣυνάντηση με τον πρόεδρο της ΕΠΟ Βαγγέλη Γραμμένο είχε ο Γιώργος Βασιλειάδης και συζήτησε διεξοδικά την κατάσταση που έχει επέλθει το ελληνικό ποδόσφαιρο. Ο πρόεδρος της ΕΠΟ μετά το τέλος του ραντεβού με Γιώργο Βασιλε_


Οι celebrities τίμησαν τον Γιάννη Σπανό για τα γενέθλια του! Φωτογραφίες - Tlife.gr\n28.07.2012 | 08:41\nΟι celebrities τίμησαν τον Γιάννη Σπανό για τα γενέθλια του! Φωτογραφίες\nΤα γενέθλιά του με μια ξεχωριστή καλοκαιρινή συναυλία γιόρτασε ο Γιάννης Σπανός. Ο γνωστός μουσικοσυνθέτης πραγματοποίησε ένα μεγάλο γενέθλιο μουσικό πάρτι μαζί με εκλεκτούς φίλους, στο Βεάκειο.\nΣτην επετειακή του συναυλία τραγούδησαν πολλοί νέοι ταλαντούχοι, αλλά και παλαιότεροι καταξιωμένοι ερμηνευτές που βρέθηκαν εκεί για να τον τιμήσουν. Ανάμεσα σε αυτούς που ανέβηκαν και τραγούδησαν τις μεγάλες επιτυχίες του ήταν οι: Αρλέτα, Ηλίας Ασβεστόπουλος, Μιχάλης Βιολάρης, Ελένη Δήμου, Εμιγκρέ, Ευρυδίκη, Κώστας Καράλης, Κώστας Καραφώτης, Κατερίνα Κούκα, Σταμάτης Κραουνάκης, Μανόλης Μητσιάς, Νάντια Μπουλέ, Πένυ Ξενάκη, Τάνια Τσανακλίδου, Ραλλία Χρηστίδου.\nHighlight της βραδιάς η τούρτα–έκπληξη που του έκαναν οι διάσημοι φίλοι του και συνοδευόταν με τις θερμές ευχές όλων. Ιδιαίτερα συγκινημένος Ο Γιάννης Σπανός τους ευχαρίστησε για τα καλά τους λόγια και την αγάπη που του δείχνουν.\nΔες φωτογραφίες από την προχθεσινή βραδιά:


Οι Εξοριστοι Ο Χριστος Στη Φλανδρα Το Ελιξιριο Της Ζωης - Ξενη λογοτεχνια (BKS.0598011)\nΑρχική > Βιβλία > Πεζογραφία > ΟΙ ΕΞΟΡΙΣΤΟΙ Ο ΧΡΙΣΤΟΣ ΣΤΗ ΦΛΑΝΔΡΑ ΤΟ ΕΛΙΞΙΡΙΟ ΤΗΣ ΖΩΗΣ\nΟΙ ΕΞΟΡΙΣΤΟΙ Ο ΧΡΙΣΤΟΣ ΣΤΗ ΦΛΑΝΔΡΑ ΤΟ ΕΛΙΞΙΡΙΟ ΤΗΣ ΖΩΗΣ\nΌσο υπάρχουν άνθρωποι θα υπάρχουν όνειρα και ανεκπλήρωτες επιθυμίες. Κάποιοι "Εξόριστοι" θα αναζητούν και θα φαντάζονται πως βλέπουν, μακριά στον θαμπό ορίζοντα, την επίγεια πατρίδα που έχασαν και δεν θα ξαναδούν ποτέ, ενώ κάποιοι άλλοι θα αναζητούν την "αιώνια πατρίδα" ψηλά στους ουρανούς. Μερικοί, με σύμμαχο την ακλόνητη πίστη, βαδίζουν ακόμα και πάνω στη φουρτουνιασμένη θάλασσα. Κάποιοι τρίτοι επιθυμούν την αιώνια ζωή, επιδιώκουν με κάθε θεμιτό και αθέμιτο μέσο να μείνουν για πάντα νέοι, καθώς θεωρούν πως τα γηρατειά αποτελούν προνόμιο των ανόητων. Καταφεύγουν σε δόλια μέσα και πρακτικές τρομακτικές, γίνονται πατροκτόνοι για να επωφεληθούν οι ίδιοι από το "ελιξίριο της ζωής", ουτοπία που διαψεύδεται από το θάνατο που "έχει παντρευτεί το ανθρώπινο γένος και παραμένει τόσο πιστός..."\nΟΙ ΕΞΟΡΙΣΤΟΙ Ο ΧΡΙΣΤΟΣ ΣΤΗ ΦΛΑΝΔΡΑ ΤΟ ΕΛΙΞΙΡΙΟ ΤΗΣ ΖΩΗΣ (BKS.0598011)\nΟΙ ΕΞΟΡΙΣΤΟΙ Ο ΧΡΙΣΤΟΣ ΣΤΗ ΦΛΑΝΔΡΑ ΤΟ ΕΛΙΞΙΡΙΟ ΤΗΣ ΖΩΗΣ BKS.0598011 ΜΠΑΛΖΑΚ ΝΤΕ ΟΝΟΡΕ ΜΠΑΛΖΑΚ ΝΤΕ ΟΝΟΡΕ ΞΕΝΗ ΛΟΓΟΤΕΧΝΙΑ ΟΙ ΕΞΟΡΙΣΤΟΙ Ο ΧΡΙΣΤΟΣ ΣΤΗ ΦΛΑΝΔΡΑ ΤΟ ΕΛΙΞΙΡΙΟ ΤΗΣ ΖΩΗΣ


Τετ. 1 ΔΕΚ 21 18:04\nΑπό τα πρώτα στοιχεία της έρευνας δεν προέκυψαν ίχνη εγκληματικής ενέργειας. Τα ακριβή αίτια θανάτου αναμένεται να προσδιοριστούν σύμφωνα με το ΑΠΕ-ΜΠΕ, από την ιατροδικαστική έρευνα που θα ακολουθήσει.


Κορωνοϊός: 842 νέα κρούσματα, 21 νεκροί και 283 διασωληνωμένοι - Ysterografo News\nΟ ΕΟΔΥ ανακοίνωσε 842 νέα κρούσματα κορωνοϊού στη χώρα μας το τελευταίο 24ωρο.\nΑυξημένα εμφανίζονται σήμερα τα κρούσματα κορωνοϊού στη χώρα, ενώ συνεχίζεται ο περιορισμός του αριθμού των διασωληνωμένων σε ΜΕΘ. Την ίδια ώρα, 21 ακόμη άνθρωποι έχασαν τη ζωή τους από τον κορωνοϊό το τελευταίο 24ωρο.\nΣήμερα ανακοινώνουμε 842 νέα κρούσματα της λοίμωξης του νέου κορωνοϊού (COVID-19), εκ των οποίων 13 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται στα 153.226, εκ των οποίων 52.1% άνδρες. Κατά την ιχνηλάτηση βρέθηκε ότι 5.874 (3.8%) θεωρούνται σχετιζόμενα με ταξίδι από το εξωτερικό και 47.407 (62.8%) είναι σχετιζόμενα με ήδη γνωστό κρούσμα.\n283 άτομα νοσηλεύονται διασωληνωμένοι. Η διάμεση ηλικία τους είναι τα 68 έτη. 200 (70.7%) εκ των διασωληνωμένων είναι άνδρες. To 87.3% των διασωληνωμένων έχει υποκείμενο νόσημα ή είναι ηλικιωμένοι 70 ετών και άνω. 1.080 ασθενείς έχουν εξέλθει από τις ΜΕΘ από την αρχή της πανδημίας.


ANT1.com.cy | Ράλλυ Κύπρος/Αγώνας επιβίωσης με αλώβητο τον Al-Attiyah\nΠΡΟΗΓΟΥΜΕΝΟΔιπλό η Ατλέτικο με Σουάρες και Καράσκο ΕΠΟΜΕΝΟΤσέλσι - Σαουθάμπτον 3-3: «Πάγωσαν» στο τέλος οι Λονδρέζοι\nο προβάδισμα των Al-Attiyah / Baumel είναι τέτοιο που τους επιτρέπει να οδηγήσουν συντηρητικά το Volkswagen Poo R5 την Κυριακή (18/10) για να φτάσουν σε μια back2back νίκη στο Ράλλυ Κύπρος, που για τον Άραβα οδηγό θα είναι η έβδομη της καριέρας του στον εθνικό μας αγώνα και θα τον φέρει αγκαλιά με το 16ο Μεσανατολικό Πρωτάθλημά του.\nΒαλακάρι: «Θα είναι δύσκολο παιχνίδι με την Ομόνοια, είναι μια από της καλύτερες ομάδες του πρωταθλήματος»\nΠάνε για «ΒΟΜΒΑ» με Ονάνα για το τέρμα!\nΗ παρακάμερα της Ομόνοιας από τον αγώνα με την Δόξα! [ΒΙΝΤΕΟ]\nΗ Οσταπένκο έβρισε την Σάκκαρη!\nΠένθος: «Έφυγε» από την ζωή 27χρονη διαιτητής, η οποία δεν άντεξε στην γέννα - Σε κρίσιμη κατάσταση το μωρό\nΣύζυγος Χακίμι: «Τον τελευταίο μήνα έχουμε κάνει έρωτα μόνο 6,5 φορές!» [ΕΙΚΟΝΕΣ]\nΕνημέρωση από την Ομόνοια, για τα εισιτήρια με την Καραμπάχ\nΤο Υπουργείο Υγείας ανακοινώνει ότι σήμερα, 23 Σεπτεμβρίου 2021: - Δύο άτομα απεβ


EXPERTEAM: H A. Βλάχου αναλαμβάνει τεχνική διευθύντρια της Experteam\nEίναι πιστοποιημένη πραγματογνώμων FUEDI ELAE\nΗ Κα Άννα Βλάχου αναλαμβάνει τα καθήκοντα Τεχνικής Διευθύντριας και την καθοδήγηση των πραγματογνωμόνων της εταιρίας.\nΗ Κα ‘Αννα Βλάχου είναι πιστοποιημένη πραγματογνώμων FUEDI ELAE, διπλωματούχος Πολιτικός Μηχανικός του Πολυτεχνείου Πατρών και απόφοιτος του ετήσιου προγράμματος ασφαλιστικών σπουδών EXECUTIVE DEVELOPMENT in INSURANCE – EDI 2016 του ΕΙΑΣ.\nΗ νέα Τεχνική διευθύντρια διαθέτει 15ετή προϋπηρεσία και ειδικές γνώσεις στην διαχείριση διεθνών και πολυσύνθετων ζημιών όλων των γενικών ασφαλιστικών κλάδων, ενώ διαθέτει τα απαραίτητα προσόντα και την ενέργεια για να καθοδηγήσει και να αναπτύξει την ομάδα των πραγματογνωμόνων.\nΟ κ. Σταύρος Δημόπουλος Γενικός Διευθυντής της Experteam δήλωσε σχετικά «Παραμένουμε προσηλωμένοι στην ποιότητα και στην καινοτομία των υπηρεσιών μας και η επιλογή της Άννας Βλάχου να καθοδηγήσει την Τεχνική Διεύθυνση εγγυάται την επίτευξη των στόχων μας».\nΗ κα Ντία Κοντοπίδου, Υπεύθυνη Ποιότητας της Εxperteam δήλωσε σχετικά «Από το 2000 είμαστε η πρώτη εταιρία πραγματογνωμόνων στην Ελλάδα με στελέχη που διαθέτουν πιστοποιημένη ασφαλιστική παιδεία. Η Αννα Βλάχου είναι ανάμεσα στις τρεις πρώτες γυναίκες πραγματογνώμονες που έλαβαν τον τίτλο FUEDI ELAE και έχουμε τη σιγουριά πως θα εισφέρει δυναμικά στον ασφαλιστικό θεσμό.»


Απλά και Κατανοητά: Διαπίστωση – 13 - : … για την εμφάνιση μαθητών σχολείων …\nΔιαπίστωση – 13 - : … για την εμφάνιση μαθητών σχολείων …\nΤώρα με τις εξετάσεις, βλέπουμε σχεδόν καθημερινά στην τιβί παιδιά των σχολείων (κυρίως των αποφοίτων λυκείου) να έχουν επιμελημένη εμφάνιση πασαρέλας, μόδας και εμφάνιση μπαρ, σκυλάδικου, καφετέριας αλλά καμιά σχέση με τα αντίστοιχα παιδιά ή νέους των άλλων σύγχρονων κοινωνιών της Ευρώπης και των πολιτισμένων χωρών, στον πλανήτη ολόκληρο.\nΗ Ελληνική κοινωνία ανέχεται από το εξάμβλωμα και αδιαφορεί πλήρως αν παιδιά και νέοi της Ελλάδος έχουν κοινώς ξεσαλώσει και δεν σέβονται κανένα κανόνα, λογική, υποχρεώσεις και αρχές εν ονόματι της απολύτου ελευθερίας και της λογικής του «κάνω ότι γουστάρω». Προφανώς και με την ενθάρρυνση των γονέων τους ή την ανοχή τους.\nΠολλοί θα μας πουν οπισθοδρομικούς και με μουχλιασμένες ιδέες.\nΔεν έχουν δίκιο. Και οι μαθητές μας πρέπει να κατανοούν και να αποδέχονται ότι βρίσκονται σε διατεταγμένη υπηρεσία, με αυστηρές προδιάγραφες και υποχρεώσεις, μια και όλη η χώρα χρηματοδοτεί τη δική τους εκπαίδευση και ανέλιξη σε σύγχρονους και χρήσιμους πολίτες. Και η σεμνότητα είναι αρετή.\nPosted by Dimitrios Sotiriou at 8:19 μ.μ.